ALBDREAMS SUPLEMENT: Shah Name, Eposi shqiptar dhe eposi pers, ngjashmëri e paralele Shah Name, Eposi shqiptar dhe eposi pers, ngjashmëri e paralele Kultura perse përfaqëson një kulturë që e ka prekur me fqinjësi të drejtpërdrejtë kulturën tradicionale të popullit shqiptar dhe të paraardhësve të tij qysh në periudhën ilire. Për rrethana historike të njohura, kjo ka ndodhur me një numër relativisht të kufizuar kulturash, si ajo helene, romake dhe hebreje. Kujtimi i fqinjësisë së drejtpërdrejtë të botës ballkanase me atë perse vjen i dëshmuar për kohërat moderne përmes tragjedisë së njohur të Eskilit “Persët”, ngjarjet e së cilës zhvillohen në Egje. Me emrin e Perseut, prijësit të luftëtarëve të mbretit Kserks, lidhet etimologjikisht vetë etnonimi i persëve (“farsi”). Në Iranin e sotëm mbijeton prej kohërave antike qyteti Persepolis, i formuar prej dy fjalësh rrënja të dy gjuhëve të ndryshme, persisht (Perseu, emër i përveçëm i heroit) dhe greqisht (“polis”, qytet), dhe ka kuptimin “qyteti i Perseut”. Në një periudhë të mëvonshme krishtërimi arriti ta prekte Lindjen gjer në thellësi, duke lënë gjurmë në toponiminë urbane, mbijetojat e së cilës kanë përballuar, ndër të tjera, me afro pesë shekuj perandori osmane, si: Konya - qytet në Anadoll - (nga “Ikonya”, prej së njëjtës rrënjë të greqishtes, nga e cila bota e krishterë ka marrë fjalën “ikonë”); Kayseri - edhe ky qytet në Anadoll - (nga lat. Caesar, emër perandori, më pas sinonim i të njëjtit emër, me kuptim të përgjithshëm, siç del edhe në gjermanishten bashkëkohore). Kultura perse nuk erdhi në Ballkan përmes pushtimeve osmane. Mundet që periudha osmane i bëri më të dukshme këto lidhje, sidomos në rrafshin gjuhësor, por edhe në letërsinë gojore dhe në atë të shkruar. Dihet se persishtja është gjuhë e burimit indoeuropian, sikurse shqipja, ndryshe prej një shumice të gjuhëve të popujve të Lindjes, duke përfshirë në tërësi familjen hamito-semite. Në shkencën e historisë së mendimit njerëzor është pranuar, gjithashtu, se humanizmi në letërsinë dhe historinë e mendimit të Persisë, me emra të tillë si Omar Khajami, Saadiu, Rumiu, Rudakiu, Avicena (Ibn Sina) e të tjerë parapriu kronologjikisht shpërthimin prej tërmeti të Rilindjes Europiane. Një prej klasikëve më të mëdhenj të botës shqiptare të letrave, Pjetër Bogdani, në veprën e tij të mirënjohur “Cuneus prophetarum”, citon, në funksion të argumentimit të ideve të veta filozofike humaniste, krahas Kalvinit dhe Luterit, edhe dijetarin pers Avicena. Njohja e yllësisë së poetëve dhe dijetarëve të mëdhenj të humanizmit klasik pers, siç e njihnin klasikët e letërsisë dhe të shkrimit në gjuhën shqipe e më në thellësi, do të ndihmonte për një relativizim e krahasim më të shëndoshë të të vërtetave, që lejon të çmohen në kulturën vendëse jo vetëm ato që mund t’i nxjerrë në pah një vështrim eurocentrist. Poema e madhe heroike “Shah-name” e Firdeusiut përfaqëson një prej përmendoreve madhështore të kulturës botërore, që bashkërenditet për nga fuqia shprehëse me eposin homerik helenik - “Iliada” dhe “Odiseja”, me “Vedat” sanskrite, me “Ramajana-n” dhe “Mahabharata-n” hinduse, me “Gilgameshin” e shumerëve dhe “Qadesh-in” e egjiptianëve të vjetër, me “Torah-un” aramaik e “Eneida-n” romake. “Shah-name-ja” mbetet përherë një vepër mjeshtërore e trashëgimisë kulturore perse. Vexhi Buhara, një prej orientalistëve të mëdhenj të Shqipërisë, pati menduar të përkthente “Shah-name-në” qysh në vitet 1970 dhe për këtë punoi jo pak por rreth 20 vjet. Gjatë përgatitjes përfundimtare të veprës për botim rezultoi se Buharaja ka përkthyer rreth nëntë mijë vargje. Për rëndësinë e ardhjes në shqip të “Shah-name-së” dëshmon edhe fakti se Naim Frashëri, siç dëshmohet nga burime të shkruara arkivore, në kohën kur nisi të përkthente këngën e parë të “Iliadhës së Omirit”, pikërisht në atë kohë pati zgjedhur të përkthente edhe një këngë të “Shah-name-së”, duke dashur t’i tregojë lexuesit bashkëkombës se shqipja ishte një gjuhë që mund të lexonte kryevepra botërore, të afërta e të largëta, të Lindjes e të Perëndimit. Pavarësisht se mitologjia perso-iraniane është një botë thuajse fare pak e njohur për kulturën shqiptare, lexuesi i vendit do ta mirëpresë “Shah-name-në” - “Librin e mbretërve” - siç do të mund të kthehej në shqip, jo vetëm për bukurinë e saj gjenuine (gjinikuese), jo vetëm për shqipërimin mjeshtëror të V. Buharasë, por, para së gjithash, për afërsitë e befasishme dhe gati-gati të çuditshme të motiveve të saj me vlerat tradicionale shqiptare, pikë së pari të eposit të veriut, por edhe me epe të popujve të tjerë të Ballkanit dhe të popujve europianë. Këto paralele e afëri mund ta kenë shpjegimin: 1. Prej burimit të përbashkët indoeuropian të dy popujve dhe mendësisë së prejardhjes; 2. Prej ligjësive të përgjithshme të zhvillimit të epopesë në një shkallë të caktuar të mendësisë njerëzore; 3. Prej shtegtimit të motiveve lindore drejt botës europiane dhe lidhjes së drejtpërdrejtë kulturore shqiptaro-perse. Në “Shah-name” kreshniku Feridun ka për totem një lopë të shkëlqimtë, me emrin Bermaja, sikurse në eposin shqiptar Muji dhe Halili kanë mbrojtjen e tri dhive brirë-arta. Në “Shah-name” kreshnikët maturohen para kohe dhe bëhen rishtarë të trimërisë duke qenë ende fëmijë, sikurse Omeri në ciklin heroik të veriut. Në “Shah-name” heronjtë kalojnë prova të rënda - të themi, të kreshnikërisë (pers. “behadir”) - të dorëzimit në urdhrin e heronjve, sikurse ndodh me “shtatë bëmat e Rustemit”, ndaj të cilave ekzistojnë analogji të qarta në eposin shqiptar. Në “Shah-name”, sikurse në ciklin grek të periudhës bizantine, një nga personazhet - Rustemi që sapo u përmend - është njëfarë digenis-i (fjalë për fjalë nga gr.: “dyracësh”), sepse është fryt i bashkimit të dy etnive, perse dhe arabe; sikurse akritët tek grekët (të mbiquajtur “digenis” pikërisht se kryeheroi ishte bashkim i dy gjinive, dy racave: helene dhe arabe-siriane). Në eposin pers ka atëvrasës e mëmëvrasës, si dhe anasjelltas, sikurse në shumicën e epeve të popujve ballkanas, duke përfshirë edhe atë shqiptar. Në “Shah-name” ka po aq tragjedi për çështjen e fronit e të kurorës, sa thuajse në gjithë letërsinë e kalorësve dhe heronjve europianë, deri tek tragjeditë e Shekspirit. Heronjtë mitologjikë iranianë, sikurse kreshnikët shqiptarë, bëjnë në fillim dyluftimin e gojëtarisë, i dëshmojnë njëri-tjetrit bëmat për të cilat janë shquar, para se të provojnë fuqinë e krahut. Ata gjenden shpesh para të njëjtave dilema për të zgjedhur e për të vepruar: fuqisë apo dijes, pasurisë a ndjenjave e pasioneve të forta. Ekziston madje një ngjashmëri që nuk mund të jetë e shpjegueshme vetëm me ligjësitë e përgjithshme të epopesë deri për hollësi të tilla të imëta, si: Feriduni i kërkon së ëmës t’i tregojë se ç’zanat kanë pasur të parët e tij - njësoj siç pyet Omeri Ajkunën në eposin shqiptar; djali lufton me babanë dhe vetëm në çastin e frymës së fundit një talisman bën të rinjohin njëri-tjetrin - sikurse në dyluftimin e vëllezërve trimoshë në epikën shqiptare. Në “Shah-name” ka bëma dhe gjëma të mëdha, sikurse në shumicën e epeve ballkanas e europianë; ka pasione shkatërrimtarë dhe vlime shpërthyes (mbret Kavusi nuk druan të çojë në zjarr Sijavushin, të birin, për hir të së shoqes, sikurse Agamemnoni nuk druan të flijojë Ifigjeninë për hir të fushatës; Suhrabi vritet nga i ati, Rustemi, në dyluftim, dhe vetëm në fundin e tmerrshëm mësohet tmerri i vërtetë i vrasjes së djalit prej babait), ka djem që martohen me njerkat për hir të trashëgimit të pasurisë dhe hasmëri që pushojnë së gjymtuari njerëzinë për hir të dashurive të papërmbajtura, ka braktisje, tradhti dhe kurthe të përbindshme: Destani i Samit rritet prej shpendëve në pyll, sepse i ati nuk e duronte pse kishte lindur i thinjur si plak. Njësoj si Edipin, që prindërit me mallkimin fatal ua hedhin egërsirave posa që kishte lindur, për t’i shpëtuar ndëshkimit të fatthënies, po ashtu Sami hedh tutje të birin për hir të ruajtjes së nderit fisnik. Madje dhe letërkëmbimi, që shpesh është quajtur cilësi europiane e epopeve, është po aq i pranishëm në “Shah-name”, në komunikimin e kreshnikëve me kundërshtarët e tyre, sa edhe në epikën legjendare të popujve të Europës. “Shah-name-ja”, në përputhje me ligjet e brendshme të epopesë, nuk është krijuar për të tashmen. Objekt i epopesë është e kaluara epike etnike, “e kaluara absolute” - sipas terminologjisë së preferuar nga Gëte dhe Shiler. Burim i epopesë është ndërgjegjja dhe kujtesa e bashkësisë, “gojëdhëna kombëtare”, jo përvoja individuale e subjekteve të marrë veçmas. Epopeja është kulti i të parëve të fisit, në kuptimin e burimit etnik të një populli. I tillë është për shqiptarët cikli verior, e tillë është për persët e hershëm dhe iranianët e sotëm “Shah-name-ja”. Pikëtakim kryesor midis eposit shqiptar dhe epit klasik pers është raporti midis vetes dhe tjetrit (kundërshtarit). Kuptimi për “veten” dhe “tjetrin” qysh në antikitet ka qenë një referencë vlerësimi për shkallën e zhvillimit të një kulture. Por në dekadat e fundit kjo lidhje ka ardhur duke marrë shkallë pas shkalle cilësinë e një kriteri për të përcaktuar jerarkinë e qytetërimeve. Nisur prej këtij kriteri mund të gjykohet nëse një kulturë e sundojnë “muret” apo “urat”, fobia apo mania, kompleksi i përuljes apo ai i epërsisë. Posted by www.AlbDreams.net at 5:33 PM


source: CulturaX

text: Zbulohet poezia e rinisë/ Melankolia e Çabejt në duart e Konicës ~ Letërsi, ese, kritikë, intervista, libra... Rastësisht duke gërmuar në arkivin e periodikëve shqiptarë, atë të Bibliotekës Kombëtare në Tiranë, në një prej faqeve kulturore ndeshëm një poezi të rinisë së gjuhëtarit Eqerem Çabej të titulluar "Melankolia", shkruar në kohën kur ishte student në Graz të Austrisë. Konkretisht ishte gazeta "Tomorri", e vitit 1943, e njohur si gazetë e propagandës fashiste, po në fakt faqet kulturore- letrare kishin një qasje të një natyre krejt tjetër. Në vitin e parë të saj, 1941 ishte drejtor Vangjel Koca, që më pas dha dorëheqjen duke e marrë në drejtim Hilmi Leka. Nxitja për të hulumtuar drejt faqeve letrare, ku shumë personalitete të kulturës e dijes shqiptare të viteve '40 si duket e kishin tribunë për t'u shprehur, - pra nga ky hulumtim në një prej numrave të saj, ndeshim një shkrim të Faik Konicës mbi poezinë dhe poetët shqiptarë, si refleksion kritik nga vitet '20-të. Tanimë, e dimë stilin konician, mprehtësinë dhe ashpërsinë e tij kritike, e lidhur kjo jo vetëm me publicistikën por sidomos me kontributin letrar. Në këtë kontekst vështrojmë edhe sot shkrimin që e botojmë të plotë më poshtë, mbi vjershërimet në Shqipëri. Artikulli është "Vjershat", ku Konica na afron jo vetëm panoramën poetike, por në konkretizim të kërkimeve të reja poetike sjell poezinë e Çabejt. Si duket nga artikulli gjuhëtari, në atë kohë student, ia kishte dërguar personalisht Konicës, kur ky i fundit e "përdor" si fakt të ri letrar, duke sjellë në krahasim një tjetër poezi. Kjo për Çabejn student, përderisa i ka besuar, duhet të ketë qenë një rast i artë pasi poezia ishte e përfshirë e plotë jo vetëm si publikim, por dhe si vështrim kritik. Tërheqim vëmendjen se ironia, intuita e çon të sigurt Konicën në burimin e së vërtetës, qoftë si fakt letrar por edhe stilist. Ndërsa çfarë vjen interesante në këtë histori, - mbi zbulimin e poezisë së Çabejt, që mund të jetë ndoshta ndër të parat, përderisa Konica e cilëson faktin e studentit – është jo vetëm vlerësimi kritik, si punë fillestare e një vjershëtori. Konica flet për "njolla" të këtij krijimi, duke e shqyrtuar mirë inteligjencën gjuhësore të Çabejt, si një "nga ata që kuptojnë mirë vjershëtorët e gjuhëve të huaja".Në krahasimin e aty për atyshëm me poezinë e Herman Neumann vëmë re ngjashmëri stilistikore, koncepti poetik, po dhe të gjuhës letrare. Në këtë rast Konica nuk e "zhvesh" krejtësisht Çabejn nga shqyrtimi i shpejtë, por e "ruan" për t'i dhënë fuqi shkëndijës së krijuar në ndjeshmërinë e studentit të Grazit. Imagjinoni se ky artikull është shkruar në vitet '20-të, pasi bëhet fjalë për një botim të mëparshëm në gazetën "Drita" në Boston, pra është një kohë kur dukej thatësirë në territorin letrar pas të ashtuquajturës rilindje shqiptare. Ndërsa entuziazmi i Konicës ka dy tehe, se si përkthimet, dhe modeli poetik kultivon brendinë shpirtërore të poetit të ri, deri tek shqetësimi se "munt të presim me kohë lulzimin e nonjë vjershëzie me frymë të ndryshme". Një nga gjërat për t'ardhur çudi dhe keq në Shqipëri të sotme, është numër i math i njerëzve që shkojnë kohën, duke shkruar vjersha të gjata, pa frymë dhe pa shie. Është vërtet se s'i bëjnë njeriu dëm; po munt t'a përdorjin kohën e tyre më mirë. Për një Gjergj Fishtë dhe për një Andon Chako, që dinë ç'është forma, ç'është ritmi, sa qindëra të terë që nxijnë kartë më kot! Mbaj mënt në kohë të luftës, në Vjenë, një Sulo Be' Resuli më pruri një vjershë nj'a tetë-qint radhësh ku vajtonte tërmetin e Shkodrës.M'u lut t'a këndoj dhe t'a ndreq.E mbajta një javë: dhe duke shkurtuar këtu, duke shuar atje, duke prerë e duke arnuar, e përmblodha vjershën në nj'a gjashtë dhjet radhë vetëm. Kisha bërë fjalë me vjershëtorin piqeshim n'odën t'ime një ditë të shënuar. Dr. Omeri dhe Milto Gurra, të cilët kishin vazhduar gjithë ndryshimet, kur panë fytyrën e re të vjershës qeshnë dhe thanë se auktori nuk do t'a njihte si të tijnë. Dëshërojin të ndodheshin në atë kohë që të shikojin si do t'a gëlltitë hapin vjershëtori. Po pijm ccaj që të tre, "kur namëta"! u-hap dera dhe hyri Sulo Be' Resuli.Pas komplimentave të zakonëshme, pyeti për vjershën, dhe unë i dhashë "veprën" e tij dhe shkurtimin që kisha bërë nga ajo. E këndoj me habi, u –verdh, u-skuq, kërkoj shpjegime- "shikoni këtu" i thashë: "një fjalë në shkurtimin t'im që nuk ish në vjershën t'uaj; nuk shtova gjësendi, vetëm hoqa ca radhë, u ndrrova vëndin ca të tjerave.


Ku filluan mormonizmi dhe Kisha e Jezu Krishtit e Shenjtorëve të Ditëve të Mëvonshme? Në pranverën e 1820-ës, një djalë 14-vjeçar, i quajtur Jozef Smith, shkoi në një korije me pemë pranë shtëpisë së tij në Palmira të Nju-Jorkut dhe u lut që të mësonte se me cilën kishë duhej të bashkohej. Në përgjigje të lutjes së tij, Perëndia, Ati, dhe Biri i Tij, Jezu Krishti, iu shfaqën atij, njësoj siç qenie qiellore u qenë shfaqur profetëve si Moisiu dhe Pali në kohët biblike. Jozefi mësoi se Kisha e organizuar fillimisht nga Jezu Krishti gjatë shërbesës së Tij të vdekshme, nuk ishte më në tokë. Jozef Smithi u zgjodh nga Perëndia për të rivendosur Kishën e Jezu Krishtit në tokë. Gjatë 10 vjetëve që pasuan, Jozefi u vizitua nga lajmëtarë të tjerë qiellorë, përktheu Librin e Mormonit me anë të dhuratës dhe fuqisë së Perëndisë, dhe mori autoritet për të organizuar Kishën. Kisha u organizua në Fajetë të Nju-Jorkut, më 6 prill 1830, nën udhëheqjen e Jozef Smithit. Ajo është rritur në një organizatë me anëtarë dhe bashkësi kudo në botë.


Këshilli Kombëtar Shqiptar duke i dhënë prioritet çështjes së arsimit në Preshevë, Bujanoc dhe Medvegjë. Krijimit të parakushteve për arsim cilësor dhe rregullimit të procesit edukativo - arsimor, KKSH-ë pas kërkesave të shumta ndaj Ministrisë së Arsimit, Shkencës dhe Zhvillimit Teknologjikë për licencimin e mësimdhënësve kanë filluar për të dhënë rezultate të caktuara. KKSH njofton se 39 kandidatë/mësimdhënës për provimin e licencimit nga 13 institucione edukativo-arsimore nga Presheva dhe Bujanoci dokumentacionin e deponuar në Ministrisë e Arsimit, Shkencës dhe Zhvillimit Teknologjik është i pa plotësuar për të mundur ti nënshtrohen provimit të licensimit. Andaj i lusim drejtoritë, kandidatët/mësimdhënësit nga: - Sh.M. “Sezai Surroi” Bujanoc, - Sh.F. “Ibrahim Kelmendi” Preshevë, - Sh.F. “Ali Bektashi” Nesalcë - Gjimnazi “Skenderbeu” Preshevë, - Sh.F. “Sami Frashëri” Lluçan, - Sh.F. “ 9 Maji” Leran, - Sh.F. “Selami Hallaçi” Rohovicë - Sh.F. “Muharrem Kadriu” Tërnoc - Sh.M. “Presheva” Preshevë, - Sh.F. “Naim Frashëri” Bujanoc, - Çerdha e fëmijëve “8 Marsi” Preshevë, - Çerdha e fëmijëve “Gëzimi Ynë” Bujanoc, - Sh.F. “Migjeni” Muhoc. Ftojmë këto institucione edukativo-arsimore që sa më shpejtë të lajmërohen në zyrat e KKSH-së në Bujanoc që të informohen rreth aplikacionit që në afat 10 ditor të përcaktuar nga kjo Ministri të plotësojnë dokumentacionin e deponuar. Gjithashtu lusim të gjithë institucionet edukativo-arsimore që për mësimdhënësit e pa licencuar e që plotësojnë kushtet e nevojshme për nënshtrimin ndaj provimit të licencimit t’i paraqesin sa më shpejt sepse sipas të gjithë indikatorëve afati i organizimit të provimit për licencë do të bëhet gjatë muajit Nëntor të këtij viti. Me datë 10.10.2012


Redaksia e lajmeve News and press releases Lajme dhe deklarata për shtyp nga veprimtaritë globale të OSBE-së OSBE dënon sulmin ndaj gazetarit në Kosovë Publishing date: 27 janar 2016 Content type: Komunikatat për shtyp What we do: Liria dhe zhvillimi i medias PRISHTINË / VJENË, 27 janar 2016- Shefi i Misionit të OSBE-së në Kosovë, Ambasadori Jean-Claude Schlumberger, dhe Përfaqësuesja e OSBE-së për Lirinë e Medias, Dunja Mijatovic, shprehën sot shqetësimin e tyre lidhur me sulmin e djeshëm ndaj Gazmend Morinës, gazetar i portalit të lajmeve Veriu.Info me seli në Mitrovicë të Jugut... Raporti i Misionit të OSBE-së vlerëson përparimin dhe sfidat në mbrojtjen e të drejtave të komuniteteve në Kosovë Publishing date: 17 dhjetor 2015 Content type: Komunikatat për shtyp What we do: National minority issues PRISHTINË, 17 dhjetor 2015 – Edhe pse trendet pozitive vazhdojnë, nevojiten më shumë përpjekje për të avancuar të drejtat e komuniteteve, konkludon një raport i Misionit të OSBE-së në Kosovë i publikuar sot... Akademia e Dialogut e OSBE-së, me fokus përfshirjen e grave nga Prishtina dhe Beogradi në dialog dhe politikë-bërje, përfundon në Austri Publishing date: 7 dhjetor 2015 Content type: News Where we are: Misioni i OSBE-së në Kosovë, Misioni i OSBE-së në Serbi What we do: Demokratizimi, Barazia gjinore Akademia e Dialogut e OSBE-së, organizuar me nismën e grupit të grave të shquara nga Prishtina dhe Beogradi si pjesë e Iniciativës “Follow us” (Na ndiqni) dhe e përkrahur nga OSBE, është mbajtur nga 27 nëntor deri më 6 dhjetor 2015 në Stadt Schlaining, Austri... Misioni i OSBE-së në Kosovë dënon incidentet në Gorazhdec, bën thirrje për hetime të shpejta Publishing date: 7 dhjetor 2015 Content type: Komunikatat për shtyp What we do: Parandalimi dhe zgjidhja e konflikteve PRISHTINË, 7 dhjetor 2015 – Shefi i Misionit të OSBE-së në Kosovë Jean-Claude Schlumberger dënoi sot fuqishëm incidentet e fundit që afektojnë komunitetin serb në fshatin Gorazhdec, komuna e Pejës... Fushata e Misionit të OSBE-së në Kosovë trajton pabarazinë në të drejtat pronësore dhe trashëgimore Publishing date: 7 dhjetor 2015 Content type: Komunikatat për shtyp What we do: Barazia gjinore PRISHTINË, 7 dhjetor 2015 – Misioni i OSBE-së në Kosovë ka nisur sot në Prishtinë një fushatë për të ngritur vetëdijen rreth dallimeve gjinore në të drejtat pronësore dhe trashëgimore. Institucionet ta përmirësojnë përgjigjjen ndaj rasteve të dhunës në familje, thotë Shefi i Misionit të OSBE-së Publishing date: 24 nëntor 2015 Content type: Komunikatat për shtyp What we do: Barazia gjinore PRISHTINË, 24 nëntor 2015 – Në prag të Ditës Ndërkombëtare për Eliminimin e Dhunës ndaj Grave, Shefi i Misionit të OSBE-së në Kosovë, Jean-Claude Schlumberger, tha se institucionet relevante duhet të bëjnë më shumë për të përmirësuar përgjigjjen e tyre në rastet e dhunës në familje... Pjesëmarrësit e tryezës së rrumbullakët të OSBE-së bëjnë thirrje për politika më të mira të përfshirjes së komunitetit rom, ashkali dhe egjiptas Publishing date: 5 nëntor 2015 Content type: News What we do: Roma dhe Sinti Politikat e reja për përfshirjen e komunitetit rom, ashkali dhe egjiptas të Kosovës duhet të hartohen së bashku me përfaqësuesit e komuniteteve, të përmbajnë qëllime të qarta e indikatorë të matshëm, si dhe të kenë fonde të nevojshme, thanë pjesëmarrësit e një tryeze të rrumbullakët të organizuar nga OSBE në Prishtinë me 5 nëntor 2015...


source: wikipedia

text: Shkurti ose frori është muaji i dytë i vitit në Kalendarin Gregorian dhe ka 28 ditë në vitet normale dhe 29 ditë në vitet e brishta. Tre herë në histori të vendeve të ndryshme, shkurti ka pasur 30 ditë. Kjo ka ndodhur në Suedi më 1712, Rusi gjatë viteve 1931-1932 dhe sipas një thënie që thotë se nga normalisht muaji Shkurt ka pasur 29 (për vitet e brishta 30 ditë), mirëpo perandori Augustin për të barazuar muajin e pagëzuar sipas tij me muajin korrik (Juli- të pagëzuar sipas Jul Cezarit) ka vendosur që Shkurti të ketë 28 ditë (për vitet e brishta 29 ditë). Janari dhe shkurti kanë qenë dy muajt e fundit që i janë shtuar kalendarit. Në shqip, emri vjen nga fakti që shkurti është muaji më i shkurtër i vitit. Në shumë nga gjuhët e tjera, si për shembull në Anglisht, emri vjen nga perëndia romake e pastërtisë, Februus. Emri tjetër për muajin në shqip fror, më herët fëruor, gjithashtu u huazua nga latinishtja februarius (përmes proto-shqip *fəβruor). Burime Shkurt


Kryetari Mustafa u takua me Ambasadorin e Zvicrës në Kosovë Lebet Sot, gjatë ditës kryetari i LDK-së, Isa Mustafa është takuar me Ambasadorin e Zvicrës në Kosovë, Jean-Hubert Lebet. Kryetari Mustafa e njoftoi Ambasadorin Lebet për zhvillimet aktuale në Kosovë dhe qëndrimet e LDK-së, me theks të veçantë mbi dialogun Kosovë-Serbi, zgjedhjet brenda LDK-së, mocionin e mosbesimit ndaj qeverisë PAN dhe zhvillimin socio-ekonomik në vend. Poashtu, kryetari Mustafa e falënderoi shtetin e Zvicrës për përkrahjen e vazhdueshme dhënë vendit tonë. Njëkohësisht, shprehu përkushtimin e LDK-së për të punuar në zhvillimin e Kosovës. Ambasadori Jean-Hubert Lebet, falënderoi kryetarin Mustafa për pritjen dhe vlerësoi rolin e LDK-së gjatë gjithë këtyre proceseve në Kosovë.


Përshëndetje, unë jam Margarita Rreth Meje Unë jam një e re plot me ëndrra dhe synime që përpiqem t’i përmbush ditë pas dite. Kam një paaftësi pamore (jam e verbër), megjithatë kjo nuk më lë prapa sepse më bën më të fortë për t’u përballur me sfidat e jetës së përditshme. Të jetuarit me një paaftësi më bën ta shoh jetën nga një pikëpamje tjetër. Më ndihmon ta kuptoj se ne nuk jemi të vetëm në këtë botë. Në të njëjtën mënyrë se si unë mbështetem te dikush tjetër, ne të gjithë mbështetemi te njerëz të tjerë. Ndonëse shumë njerëz nuk do ta pranojnë këtë, kjo e bën jetën më të bukur kur ne jemi në gjendje të shohim përtej interesave tona vetjake. Më pëlqen së tepërmi puna ime si terapiste masazhesh sepse ndiej që mund t’i ndihmoj njerëzit më shumë sesa thjesht fizikisht. Ajo është një punë e shkëlqyer; një punë ku nuk të duhet shikimi, por prekja për ta fituar mirëbesimin dhe ngrohtësinë e pacientit tënd. Është bukur të ndiesh se me një masazh mund ta ndryshosh gjendjen shpirtërore dhe qëndrimin e një njeriu. Unë jam një atlete e lojërave paralimpike, një vrapuese me rendiment të lartë, një anëtare e Klubit Kombëtar Atletik Paralimpik të Kilit. E nisa këtë aventurë vrapimi kur isha 20 vjeçe dhe është bërë një nga sfidat më të mëdha të jetës sime. Nuk ka qenë e lehtë. Kam pasur shumë çaste të vështira, por shumë suksese. Jo vetëm medalje por përfundimin e çdo stërvitjeje, të mësuarin se si të kem një dietë të drejtpeshuar, të mësuarin se si të humbas, të mësuarin se si të jem këmbëngulëse dhe sigurinë te vetja. Të gjitha këto gjëra janë arritje për mua. Mund ta them sinqerisht se fizkultura ma ka ndryshuar jetën, duke më dhënë një mal me lumturi e sukses. Përse Jam Mormon Kam qenë shdm që kur u linda. Shkoj në Kishë me familjen time. Feja ime është gjithçka për mua, është jeta ime. Dashuria e Perëndisë është forca ime për të vazhduar të luftoj ditë pas dite. Jeta nuk është e lehtë për mua. Megjithatë kur e kupton se cili është qëllimi i ekzistencës sonë këtu në tokë, kur e di se ku ishe përpara se të lindeshe, arsyen pse jemi këtu dhe atë që do të ndodhë kur të vdesim, çdo sakrificë, çdo sprovë, çdo vështirësi ka një qëllim dhe ia vlen të vazhdosh të bësh një përpjekje. Kam besuar gjithnjë te Perëndia. Prindërit e mi ishin një shembull. Ata më rritën në një familje të krishterë. Ne nuk jemi të përsosur por bëjmë përpjekje për të qenë një ditë. Ata më kanë thënë shumë herë: “Ti je mormone. Pse prindërit të rritën në këtë mënyrë? Ti po jeton në një flluskë”, por unë nuk mund ta mohoj atë që jam dhe ndiej. Nuk ka asnjë mënyrë tjetër të jetuari për mua. Ky nuk është një detyrim e as një traditë, është ajo që dua për veten dhe familjen time të ardhshme. Kam pasur një jetë të vështirë, megjithatë sprovat, problemet apo vështirësitë nuk më kanë larguar nga Kisha. Është e kundërta. Besimi im është forcuar në çdo hap. Unë e di se Kisha e Jezu Krishtit e Shenjtorëve të Ditëve të Mëvonshme është e vërtetë. E di se Ati ynë Qiellor dhe Jezu Krishti jetojnë. Unë i dua Ata pa kushte. E di se Ata na duan, gjë që është arsyeja pse Perëndia krijoi një plan të lumturisë për të gjithë fëmijët e Tij. Dashuria e tij është aq e madhe, sa ai dërgoi Jezu Krishtin në tokë për ne. Jam e sigurt se nuk do të kisha qenë në gjendje të kisha një mik më të mirë se Jezu Krishti përderisa Ai dha jetën e Tij për mua. Unë mund të bëj çfarëdo që Ai të më kërkojë. Jam mirënjohëse për Perëndinë që e kam këtë thesar në jetën time që është i paçmueshëm, ungjillin e Tij. Një thesar kaq me vlerë sa bollëku i tij mund të arrijë te kushdo. Unë dua ta shpreh këtë çdo ditë të jetës sime ... Nuk kam asnjë dyshim se të jesh mormon është të jesh i lumtur! Si e jetoj unë besimin tim Besimi im te Perëndia dhe te Jezu Krishti më jep shtysë nga dita në ditë për të qenë më e mirë, kjo është arsyeja përse përpiqem ta ndaj me çdo njeri që njoh. Mësimdhënia për njerëzit është mënyra ime për ta bekuar jetën e tyre, qoftë nëse është me anë të fjalëve të mia apo shembullit tim. E ndiej se Perëndia më njeh shumë mirë. Kjo është arsyeja përse të gjitha detyrat dhe thirrjet e mia brenda Kishës kanë një lidhje të drejtpërdrejtë me mësimdhënien. Isha mësuese e Parimeve të Ungjillit, që u jepen mësim çdo njeriu që dëshiron të dijë e të mësojë rreth Kishës dhe për anëtarët e rinj. Isha një mësuese seminari për tre vjet, një program i Kishës për të rinjtë e moshave 14 deri 18 vjeç që i ndihmon ata të mësojnë rreth mësimeve të Jezu Krishtit dhe Profetëve e Apostujve të vjetër, të regjistruara në shkrimet e shenjta. Mësimdhënia tek të rinjtë e ka ndryshuar dhe e ka bekuar jetën time plotësisht. Dashuria që ata treguan për mua, më mbushi me lumturi. Të parit se si ata bënë ndryshime të përditshme për t’u bërë më të mirë, më dha mua forcën për të bërë të njëjtën gjë dhe për t’i jetuar me ta vitet e adoleshencës. Sfidat e tyre dhe hidhërimet e tyre më kujtuan se edhe unë i jetova ato vite ndërkohë që po përpiqesha të vihesha në vendin e tyre. Jam shumë e sigurt se gjithçka që u mësova atyre, do t’i ndihmojë ata në një pikë të jetës së tyre dhe ata do ta mbajnë mend atë që mësuan, dhe kjo do t’i ndihmojë të marrin vendime të drejta. Tashmë jam një mësuese e Fillores për fëmijët 4 deri 8 vjeç; ata ma mbushin jetën dhe zemrën. Me pafajësinë, ëmbëlsinë dhe përulësinë e tyre ata më mësojnë më tepër se sa u mësoj unë. Ata më duan dhe më bëjnë të lumtur. Jam e lumtur kur mund ta jap kohën time për të tjerët në Kishë. Kjo më ndihmon t’i harroj sfidat e mia, të kuptoj se ato janë të vogla krahasuar me sfidat me të cilat përballen njerëzit e tjerë, dhe e kuptova se kam shumë gjëra për të cilat të jem falënderuese, ta shoh jetën në një mënyrë më pozitive dhe të mësoj nga përvojat e bukura të të tjerëve.


text: Gjuha spanjolle (ose spanjishtja) flitet në Spanjë, në Amerikën Qendrore, si dhe në të gjithë Amerikën Jugore (Latine), me përjashtim të Brazilit ku flitet portugalishtja. I takon familjes së gjuhëve indoevropiane, gjegjësisht asaj gjuhës latine. Karakteristikë e saj është se shkruhet ashtu siç flitet. Zanafilla e gjuhës spanjolle Spanjishtja është një gjuhe latine. Por kane ngelur disa gjurmë nga gjuhet përpara romanizimit, siç ishte euskera (gjuha baske). Pushtimi romak fillon në vitin 218 p.e.s., por qe e ngadaltë dhe zgjati rreth dy shekuj. Latinishtja që flitej në gadishullin iberik ishte vulgare, sepse romakët që vinin në Hispania në atë kohë i përkisnin klasave të ulëta. Dyndjet gjermanike Kaluan në gadishullin disa fise gjermane. Midis tyre ishin dhe visigodët që u instaluan në të gjithë territorin përveç Pais Basco. Dominimi i tyre zgjati tre shekuj dhe la disa gjurmë në gjuhë, por vendasit vazhdonin të flisnin latinishten. Pushtimi arab Në vitin 711, arabët e berberët hyrën në gadishullin iberik. Ndejtën rreth tetë shekuj. Në territoret e veriut u organizua ripushtimi nga mbretëritë kristiane. Këto mbretëri kishin gjuhët e veta: gallego-portugalisht, leonës (zona e Leon), castellano (zona e Castilla, kështu quhet spanjishtja sot), navarro-aragones (në veri-lindje të gadishullit) dhe catalan (në Barcelonën e sotme). Në jug flitej arabishtja. Kristianët që jetonin në zonat arabe flisnin mozarabe, por kjo gjuhë u zhduk gjatë ripushtimit. Arabishtja ka lëne gjurmë të rëndësishme në gjuhën spanjolle (siç është prania e "h"), por nuk u imponua. Megjithatë qe e rëndësishme në Mesjetë, sepse Spanja u shndërrua në qendrën kulturore të Evropës, aty shkonin të gjithë të mençurit e vendeve veriore. 1492 Në 2 janar te këtij viti mbaroi ripushtimi dhe kristianet ripushtuan të gjithë gadishullin duke ekspulsuar arabet e fundit të Granades. Në 31 mars, mbretëresha Isabel Katolikja ekspulsoi çifutet. Ata që ikën vazhdonin te flisnin spanjisht, duke i hapur rruge një gjuhe tjetër : judeo-español. Në të njëjtin vit, Kristofer Kolombi zbulon Amerikën ku përhapet shpejt spanjishtja. Ne 1492 publikohet për here të parë një libër për gramatikën spanjolle nga Antonio de Nebrija. Përhapja e gjuhës spanjolle Në kohën e zbulimeve të mëdha, u ri zbulua nga Ameriko Vespuçi kontinenti i ri, qe do merte emrin e tij "Amerika". Zbuluesi gjenovez Kristofor Kolombi në shërbim të Mbretërve Katolike, nuk e dinte se ç ́kishte zbuluar duke gjurmuar rrugët detare më të shkurta për të arritur Indinë. Në këtë kohë dy mbretëritë Spanja dhe Portugalia u ngritën në superfuqi botërore pas epokës së rioushtimit dhe përmirësuan teknikat e lundrimit në oqeane. Energjia e madhe e treguar gjatë ripushtimit, ambicia për pasuri e lavdi, i mundësoi atyre që të arrinin të zbulonin dhe te sundonin te ashtuquajturën Botën e Re. Këto dy vende e ndanë këtë botë në dy pjesë, perëndimi i takoi spanjollëve e lindja portugezëve. Për këtë shkak, sot në Peru, Ekuador, Venezuela e pjesën më të madhe të Amerikës Latine (me disa përjashtime) flitet gjuha spanjolle si gjuhë zyrtare, ndërsa në Brazil gjuha zyrtare është portugalishtja. Spanjishtja në SHBA Spanjishte gjuha që folur në territorin e Mbretërisë Spanjolle dhe vendet e Amerikës Latine, si dhe ne ish-koloninë spanjolle të Guines në kontinentin afrikan. Flitet po ashtu në mjaft rajone të Shteteve të Bashkuara të Amerikës, në Filipine e një variant i saj flitet në disa zona të Gadishullit Ballkanik e në Izraelin e sotëm. Ky variant gjuhësor njihet me emrin "Judeo-Espanyol" apo "Xhudezmo". Historikisht, Kalifornia, Teksasi, Arizona, një pjese e Kolorados, Meksika e Re kanë qene pjesë të Perandorisë Spanjolle, e pas rënies së saj, qenë pjesë legjitime e shtetit të Meksikës. Natyrisht, që në këto territore flitej spanjisht. Pas aneksimit të këtyre rajoneve nga superfuqia që po përvijohej ngadalë e me forcë ne rrafshin botëror, ne këto zona mbeten një numër i konsiderueshëm banorësh, gjuha amtare e të cilëve qe spanjishtja. Numri i tyre është rritur dukshëm pas Luftës se Dytë Botërore si pasojë e emigrimit ekonomik e politik të mjaftë qytetarëve e fshatarëve meksikanë, amerikano-qendrorë e nga Pellgu i Karaibeve. Sot mendohet të jetojnë në ShBA mbi 30 milionë njerëz me origjine hispanike. Referimet Spanjisht Gjuhë flektive


text: Përshkrim i përgjithshëm i shtetit. Shën Luçia është një shtet ishull në pjesën lindore të Detit të Karaibeve në kufi me Oqeanin Atlantik. Pjesë e Antileve të Vogla, ajo ndodhet në veri / verilindje të ishullit të Saint Vincent, në veriperëndim të Barbadosit dhe në jug të Martinikës. Ajo ka një sipërfaqe prej 617 km2 (238,23 sq mi) dhe një popullsi prej 174,000 banorësh (2010). Kryeqyteti i Shën Luçias është Castries. Ishulli është vendlindja e dy fituesve të Çmimit Nobel, Arthur Lewis dhe Derek Walcott. Shën Luçia është emërtuar pas Shën Luçias së Sirakuzës nga francezët, kolonizatorët e parë evropiane. Ata nënshkruan një marrëveshje me popullin vendas Carib në vitin 1660. Anglia mori kontrollin e ishullit nga 1663 deri në 1667, në vitet që pasuan, ajo ishte në luftë me Francën 14 herë dhe sundimi i ishullit ndryshoi shpesh (shtatë herë francezët dhe shtatë herë britanikët). Në 1814, Britanikët morën kontrollin përfundimtar të ishullit. Për shkak se kaloi aq shpesh midis kontrollit britanik dhe francez, Shën Luçia njihet edhe si "Helena e Indeve Perëndimore". Shën Luçia ka një sistem ligjor në bazë të ligjit të zakonshëm britanik. Sistemi gjyqësor është i pavarur dhe kryen në përgjithësi gjykime të drejta publike. Qeverisja përfaqësuese filloi në 1924. Nga 1958 deri në 1962 ishulli ishte anëtar i Federatës së Indeve Perëndimore. Së fundi, më 22 shkurt 1979, Shën Luçia u bë shtet i pavarur i Komonuelthit. Shteti e përkujton këtë çdo vit me një festë publike. Shën Luçia është gjithashtu një anëtar i Vendeve Frankofone. Historia Historia e Shtetit Politika Politika e Shtetit Njësitë administrative Ishulli është i ndarë në 11-të njësi administrarive të quajtura kuorter (anglisht:Quarter). Këto njësi janë: Anse-la-Raye Castries Choiseul Dauphin Dennery Gros Islet Laborie Micoud Praslin Soufrière Vieux Fort stlucia rentals Gjeografia Qytete më të rëndësishme të Republikës Santa Lucia janë: Gjeografia e shtetit Ekonomia Ekonomia e shtetit Demografia Demografia e shtetit Kultura Kultura e Shtetit Të tjera Telekomunikacioni Transporti Ushtria Pushime Lidhje të jashtme Qeveria Portal of the Saint Lucia Tourist Board Saint Lucia - Simply Beautiful National anthem Shën Luci Shtete të Karaibet


përbërje alkooli 70% e mbi: një litër ose


Ndërkohë që protestuesit përplaseshin fizikisht me forcat e policisë, Kryediplomati grek Nikos Dendias zhvilloi një takim mjaft të qetë ditën e sotme në ambientet e Ministrisë së Jashtme shqiptare, ku u takua me homologun e tij Gent Cakaj. Me anë të një postimi në rrjetet sociale Cakaj shkruan se me ministrin grek kanë vlerësuam lart bashkëpunimin mes vendeve dhe rëndësinë e zgjidhjes së të gjitha çështjeve dypalëshe. Ndër të tjera shkruan se se Greqia mbështet mbajtjen e Konferencës së Parë Ndërqeveritare, duke marrë parasysh arritjet domethënëse të Shqipërisë në procesin e integrimit evropian. Postimi i Ministrit Cakaj Sot me Ministrin e Jashtëm të Greqisë, z. Nikos Dendias, vlerësuam lart bashkëpunimin mes vendeve tona dhe theksuam fort rëndësinë e zgjidhjes së të gjitha çështjeve dypalëshe Duke marrë parasysh strukturat mbështetëse të Shqipërisë, vlen të theksohet se Greqia mbështet mbajtjen e Konferencës së Parë Ndërqeveritare, duke marrë parasysh arritjet domethënëse të Shqipërisë në procesin e integrimit evropian. Greqia, po ashtu, do të mbështesë kandidaturën e Shqipërisë si anëtare jo e përherëshme e Këshillit të Sigurimit 2022-2023. Shqipëria dhe Greqia do të shtojnë ritmin e punës së përbashkët e do të thellojnë bashkëpunimin në çdo fushë të interesit të ndërsjellë ... Sot me Ministrin e Jashtëm të Greqisë, z. Nikos Dendias, vlerësuam lart bashkëpunimin mes vendeve tona dhe theksuam fort... Posted by Gent Cakaj on Tuesday, October 20, 2020 Më pas ministri i Jashtëm do të takohet me kryeministrin Edi Rama, ndërsa rreth orës 12:45 do të mbajnë një konferencë për shtyp. Më pas do të zhvillojë takim me presidentin Ilir Meta në orën 14:45 dhe me kreun e PD-së Lulzim Basha rreth orës 16:00. Takimi zhvillohet në kontekstin e diskutimeve që kanë filluar tashmë, për Zonën Ekonomike Ekskluzive në detin Jon dhe për kufirin detar.


source: fineweb

text: Përse nuk ka një tjetër që ta votojë? Demokracia që jetojmë aktualisht, është unike. Një demokraci e sforcuar. Sistemi diktatorial, të ndalonte të drejtën e fjalës, tani në demokraci kemi fituar fjalën e lirë. Flasim për votën: “Nuk është e lirë”. Në të gjitha zgjedhjet, vota e shqiptarëve është kontestuar, asnjëherë vota nuk është numëruar e lirë. Dikur, ankohej PD-ja: “I vodhën votat, hoqën dhe zëvendësuan fletët e votimit, ata të PS-së”. Shprehej PS-ja: “Janë manipuluar votat, kërkojmë zgjedhje të parakohshme”. E, përsëri PD-ja e prapë më vonë PS-ja... E kështu me radhë, këto nota muzikore këndohen si muzika e pashkruar në pentagram, ku mungon refreni. Kacafyten me njëra-tjetrën, se nuk kanë me kë të merren tjetër. Prisja një numër të madh rendor me emra të subjekteve të tjera politike, alternativa të reja. Fleta e votimit, më e varfra e historisë së zgjedhjeve vendore që numëron tre kandidatë, po zhgënjen dita-ditës dëshirën e shqiptarëve për të jetuar në një vend demokratik, që nuk do të donte kurrsesi të kishte, asnjë pikë të përbashkët me atë kohë që hodhëm pas, gjysmë shekulli të dhunuar politikisht.Në çdo proces votimi diskutohen vetëm dy, PD-ja apo PS-ja. Jam në ngërç. Kë do të zgjedh, ata që kam zgjedhur për 20 vjet, që i kam provuar, që kanë kaluar pushtetin me rrotacion nga njëri te tjetri, ata që kanë fituar të drejtën e zotërimit. Kushtetuta “gënjen” kur e quan Shqipërinë Republikë, Shqipëria tashmë është kthyer në një perandori me dy perandorë që kuptohen me sy. Republika e Shqipërisë nuk ka në gjirin e saj bijtë dhe bijat, por binjakët e pllenuar në dy vezë, në dukje të ndryshëm dhe në përbërje të njëjtë. Mos jemi gjë në demokraci?! Kështu thuhet, por kështu nuk bëhet... Në kohën e diktaturës komuniste, nga frika njerëzit nuk votonin tjetër veç PPSH- së, por edhe nuk kishte se kë tjetër, dhe tani në kohën e demokracisë nga frika se vota nuk numërohet nuk votohet asnjë alternativë tjetër. Dhe kjo tezë në dukje është e ndryshme, por në thelb është e njëjta gjë. Mbi këtë bazë që tregon mjerimin e mendësive partiake, se vota nuk numërohet siç duhet, në këto zgjedhje janë dorëzuar të gjithë përpara atyre dy “perandorëve”. Kjo vlen për të dy krahët e politikës, majtas e djathtas. Dhe ne si popull nuk gjejmë pse-në që nuk bëhet ky vend. Sytë gjithnjë i kemi te politika dhe nuk i hedhim sytë te vetja se pa ne ata nuk kanë “jetë” politike, ekonomike dhe pa ne ata nuk bëhen “perandorë”... Jemi ne që i pranojmë të na udhëheqin me votën tonë. Pasojat e kësaj politike të gjithëpushtetshme i vuajmë ne, se nuk kemi provuar asnjëherë një tjetër dhe mbase e meritojmë, se vetë ne, nuk kemi menduar që të drejtohemi nga të tjerë, madje nuk kemi tentuar që të votojmë të tjerë. Ne vetë mendojmë me paragjykime, duke mos besuar te faktorë të tretë, se në fakt kjo është pasojë e trashëguar, duke rënë lehtësisht nën kthetrat e dhunës psikologjike. Binomi, PD-PS duket si një binom i pashkëputshëm nga njëri-tjetri dhe kushdo që kërkon ti’ shpërbëjë, ata menjëherë e godasin.Askush deri tani nuk ka dalë që të konkurrojë secilën prej këtyre partive. Mund t’ju vijë ndërmend LSI-ja, pjellë e Partisë Socialiste. E filloi mirë idenë për polin e tretë, por ngeci rrugës. Se shkallët e suksesit ngjiten një e nga një. Nëpunësi i ri në detyrë, i sapodalë nga bankat e shkollës, asnjëherë nuk është një drejtues i besueshëm. Kështu e pësoi edhe LSI-ja. Nuk i kushtoi kohë vetes të rritej profesionalisht, por kërkoi karrierë në moshë të re. Shpresojmë të dalë nga stoku. Dhe nëse ndodh kështu, shqiptarët nuk kanë faj të mos besojnë te një të tretë. Por, gjithsesi nuk duhet të ndalemi në kërkesën tonë për një front të ri politik.Dhe...... e lashë tek ato të dyja, PD e PS, ku ngjasojnë përsëri në një pikë të përbashkët. Monopoli i partisë, mungesa e demokracisë së brendshme, censurimi i fjalës së lirë. Çfarë thashë?! Censurimi i fjalës së lirë??? Por ne jemi në demokraci... Mund të ndodhë edhe kështu??!! D.m.th kafeneve ata partiakë, mund të thonë ç’të duan, por përpara atyre liderëve shkojnë me buzë të qepura, tamam si partia e djallit Enver. Në këto dy parti simotra nuk ka fare demokraci të brendshme, se rastet e kanë treguar se ç’ka ndodhur me ata që kanë folur, që kanë kundërshtuar vendimet partiake apo që kanë votuar kundër opsionit partiak. Janë përjashtuar, e aq më tepër nëse ka pasur poste të rëndësishme, janë gdhirë menjëherë të nesërmen “të dorëhequr” ose të shkarkuar nga eprorët me motivacione kundër së vërtetës që asnjëherë nuk pranohet publikisht. Për parantezë një shembull që e hasni të gjithë. Ndodh shpesh që një grup njerëzish, shoqëri apo miqsh kur bashkohen për t’u argëtuar në një fundjavë kundërshtojnë idetë e njëri-tjetrit, nuk bien lehtësisht dakord për vendin e takimit, për lokalin, për oraret e vogëlsira si këto, sepse është një tipar normal që lind bashkë me njeriun që çdokush dallon për individualitetin e vet, për karakteristikat që mbart si person. E, ndërsa dy partitë tona që prodhojnë çdo ditë politikën e vendit, ligjet, të drejtat, përfitimet, ata që kanë në dorë jetët tona çuditërisht të gjithë mendojnë njësoj, aprovojnë njësoj, mbrojnë të njëjtat kauza, nuk ka kundërshtime, nuk ka rrahje mendimesh, sugjerime, opinione, por vetëm aprovime. Do të thotë se nuk na u dashkan shumë mendje për të bërë një mendje... Aty hyjnë që të ndjekin nga pas kryemendjen. Ky varg të bindurish duhet të kuptojë se vendi ynë ka nevojë për ide të reja të përshtatshme me kohën në të cilën jetojmë, ku zhvillimi global po avancon me hapa gjigantë, por ne përsëri mbetemi shumë mbrapa... Në politikën tonë, mungesa e të rinjve në politikë, të alternativave të reja, i ka lodhur njerëzit, pasi të dyja partitë e mëdha janë rrotulluar gjithnjë te të njëjtët emra, riciklojnë vetveten dhe pa e kuptuar kanë kaluar 20 vjet demokraci. Këto vite i mjaftojnë një lideri për t’u cilësuar si diktator i një shteti. Ky model demokracie që nuk ka të dytë, po i del lezeti. Këto zgjedhje tregojnë këtë vend të pashpresë, se përsëri kemi emra kryetarësh të bashkive dhe komunave të vendit që kandidojnë për të dytën, të tretën apo të katërtën herë... Nuk e di pse emrat ripërsëriten... Kanë shkëlqyer në punën e tyre duke iu shërbyer qytetarëve?! Apo bashkëjetuesit e tyre u kanë garantuar votën atyre pasi, janë “blerë”?! D.m.th këta qytetarë qenkan shumë të kënaqur me të zgjedhurit e komunitetit ku jetojnë, sa që i pranojnë përsëri ballëhapur këto emra të provuar më parë, të kërkojnë përsëri votën e qytetarëve, pa mëdyshje. Ne jemi një popull që i pëlqen të protestojë për të mbështetur partinë, por nuk kanë forcë të kundërshtojnë te partia, emrat e provuar, me nam të keq, të pushtetshëm, ata që kanë treguar se nuk kanë bërë asnjë për qytetin, fshatin, rrethin ku kryeson. Vendi ynë ka nevojë për ripërtëritje, për një alternativë tjetër, që të përbëjë forcën e tretë apo dhe të katërt, të përfaqësohen më shumë të rinjtë, atë demokraci që nuk e sjell askush tjetër. Të rinjtë të përfshihen më shumë në vendimmarrje. Edhe asistenca e politikanëve me eksperiencë është e domosdoshme për drejtimin e vendit, por kur këto dy derivate ndërthuren bashkë, arrijmë në perfeksion të ideve, duke i vënë në zbatim. Në këtë mënyrë rritet niveli i demokracisë në Shqipëri.Këta liderë, me hapjen ndaj rinisë dhe pranimin e figurave të reja, kryesisht nga shoqëria civile, siç vepruan deri-diku, në zgjedhjet e fundit parlamentare, duan t’i mbushin mendjen popullit se partitë janë të demokratizuara, dhe se respektohet mendimi ndryshe, por të gjithë e dimë se deri ku shkon hapi i gjeneratës së re, kur jemi ende në një kohë që pushteti personalizohet dhe nuk përdoret në dobi të zgjidhjes së problemeve që ka vendi ynë. Patjetër që në këtë situatë i hidhet hi syve të popullit, duke e përdorur si skllav të politikës joalternative. Një thënie e Aristotelit thotë se njerëzit për nga natyra nuk janë të barabartë, disa lindin për skllavëri, kurse disa të tjerë për sundim. Në këtë rast skllavi është populli, mbetet skllav i vetëm dy alternativave sundimtare PD dhe PS. Këto të dyja e ruajnë aq mirë njëra-tjetrën saqë një e tretë do të mbytej nga presioni i tyre duke u rrëzuar pa u ngritur mirë në këmbë... Kjo është veçse një censurë e demokracisë partiake që pasohet lehtësisht në faktorë të tjerë të jashtëm, te shoqëria, morali, ekonomia... E të tjera vijnë më pas... Shqipëria ka nevojë për një valë të dytë demokratizimi. Sepse ky është haku i shqiptarëve Dua, që të quhet vota ime, jo të hidhet e pritet, herë nga PD e herë nga PS. Nuk dua të votoj asnjë nga këto të dyja që kam votuar dhe provuar për 20 vjet. Akoma nuk kam fituar të drejtën për të zgjedhur alternativën e duhur. Ata nuk duan t’ia dinë që dua të votoj një tjetër.


text: Tërmeti shkatërrues/ SHBA sjell në Tiranë inxhinierët e Departamentit Zjarrfikës | CNA Tërmeti shkatërrues/ SHBA sjell në Tiranë inxhinierët e Departamentit Zjarrfikës Në këto ditë të vështira që po kalon Shqipëria, pas tërmetit të 26 nëntorit, që la pas 51 viktima, qindra të plagosur dhe mijëra ndërtesa të rrënuara, SHBA kanë trëguar se janë pranë shqiptarëve. Në një njoftim në rrjetet sociale, ambasada e SHBA në Tiranë njofton se USAID ka dërguar inxhinierë strukturash nga Departamentet Zjarrfikëse, që do të ndihmojnë në vlerësimin e dëmeve në godina. "USAID ka dërguar dje inxhinierë strukturash nga Departamentet Zjarrfikëse të konteve Fairfax dhe Los Angeles, të cilët do të ndihmojnë në vlerësimin e dëmeve në godina dhe infrastruktura, si pjesë e mbështetjes së qeverisë së Shteteve të Bashkuara për rimëkëmbjen nga tërmeti. Ky ekip do të ndihmojë në përcaktimin e shtëpive, shkollave dhe ndërtesave të tjera që janë të sigurta për rikthimin e njerëzve. #ShbaQendronKrahShqiperise", thuhet në njoftim./ CNA.al


Redaksia e lajmeve News and press releases Lajme dhe deklarata për shtyp nga veprimtaritë globale të OSBE-së Misioni i OSBE-së në Kosovë fillon fushatën kundër dhunës në familje, asiston institucionet Publishing date: 7 mars 2012 Content type: Komunikatat për shtyp What we do: Barazia gjinore Prishtinë, 07 mars 2011 – Një ditë para Ditës Ndërkombëtare të Gruas, Misioni i OSBE-së në Kosovë lansoi një fushatë informuese që i bën thirrje publikut të raportojë dhunën në familje dhe publikoi materiale për të ndihmuar institucionet vendore që t’u dalin në ndihmë më mirë viktimave të krimit... Misioni i OSBE-së shpreh shqetësim lidhur me incidentet që prekin komunitetin serb në lindje të Kosovës Publishing date: 24 shkurt 2012 Content type: Komunikatat për shtyp What we do: Parandalimi dhe zgjidhja e konflikteve Prishtinë, 24 shkurt 2012 – Shefi i Misionit të OSBE-së në Kosovë, Ambasadori Werner Almhofer ka shprehur shqetësim lidhur me incidentet e fundit të sigurisë që kanë prekur komunitetin serb të Kosovës në rajonin e Gjilanit... Gjyqësori nuk është ende plotësisht i pavarur, konkludon raporti i Misionit të OSBE-së Publishing date: 24 janar 2012 Content type: Komunikatat për shtyp What we do: Sundimi i ligjit Prishtinë, 24 janar 2012 – Pavarësisht përmirësimeve që rezultojnë nga reformat gjyqësore në Kosovë, një numër sfidash ende ndikojnë në funksionimin e pavarur të sistemit të drejtësisë, kokludon raporti i paraqitur sot i Misionit të OSBE-së në Kosovë... Misioni i OSBE-së në Kosovë fton shoqërinë civile të dorëzojë propozime për projekte Publishing date: 3 janar 2012 Content type: News What we do: Demokratizimi Misioni i OSBE-së në Kosovë fton organizatat e shoqërisë civile në rajonet e Gjilanit dhe Prizrenit që t’i dorëzojnë propozimet e projekteve për fuqizimin e grupeve të cenueshme, pjesëmarrjen e publikut në vendimmarrje komunale dhe përmirësimin e qasjes në shërbimet komunale... Misioni i OSBE-së në Kosovë mbështet trajnimin për gazetarinë hulumtuese Publishing date: 19 dhjetor 2011 Content type: News What we do: Liria dhe zhvillimi i medias Misioni i OSBE-së në Kosovë mbështeti një trajnim dhjetëditor për gazetarinë hulumtuese për 15 gazetarë të rinj të televizionit, radios dhe gazetave i cili u përmbyll më 19 dhjetor 2011 në Prishtinë... Misioni i OSBE-së në Kosovë ndihmon përmirësimin e pjesëmarrjes së rinisë në vendimmarrje Publishing date: 16 dhjetor 2011 Content type: Komunikatat për shtyp What we do: Sundimi i ligjit PRISHTINË, 16 dhjetor 2011 –Misioni i OSBE-së në Kosovë dhe Ministria e Kulturës, Rinisë dhe Sporteve në Kosovë organizuan sot një konferencë për pjesëmarrjen e rinisë në vendimmarrje për përfaqësuesit e këshillave të veprimit rinor, për stafin komunal dhe përfaqësuesit e shoqërisë civile. Misioni i OSBE-së trajnon policinë e Kosovës për kontrollin e trazirave në përputhje me të drejtat e njeriut Publishing date: 16 dhjetor 2011 Content type: News What we do: Të drejtat e njeriut


marr në gojë karin, tattoos, argëtues, tits e madhe, curvy, tits natyrore, gomar i madh, titty ndyrë, tits e madhe natyrore, sperma në tits, deepthroating, bjond


text: Sipas specialistëve, gjatë periudhës së verës por në përgjithësi edhe gjatë pjesës së tjetër të vitit, syzet e diellit janë të domosdoshëm, veçanërisht në kohët e sotme, kur shtresa e ozonit ka filluar të hollohet dhe kjo bën që rrezet e diellit të godasin më fort, drejtpërdrejtë mbi ne. Në këto kushte, një palë syze të mira dielli janë të afta të mbrojnë nga rrezet e dëmshme, të cilat janë përgjegjëse kryesisht për dëmtime në pjesën e jashtme dhe të brendshme të syrit. Mekanizma natyrorë Në realitet vetë syri disponon mekanizma mbrojtës natyrorë (qerpikë, vetulla etj.), por këto nuk janë të mjaftueshëm në rastet e ekspozimit në diell. Mungesa e syzeve të diellit mund të çojë jo vetëm në plakjen e shpejtë të lëkurës së ndjeshme të qepallave por edhe në dëmtime të rëndësishme në sy. Por natyrisht kujdes më të madh duhet të tregojnë personat që vuajnë nga probleme optike (të jashtme ose të brendshme). Do të ishte ide e mirë që këto persona në fillim të sezonit veror të bënin një kontroll tek mjeku specialist dhe të shmangin sa më shumë munden të nxehtin dhe ekspozimin e drejtpërdrejtë në diell. Gjithashtu, ata nuk duhet kurrë të qarkullojnë pa syze dielli dhe kapele. Syze dielli dhe lente kontakti Për personat që kanë probleme me sytë (d.m.th. mbajnë syze), të cilën dëshirojnë të përdorin syze dielli ekziston mundësia e përdorimit të lentave të posaçme të kontaktit. Specialistët këshillojnë që t'i hiqni lentat e kontaktit kur bëni banjë ose të paktën të përdorni maskë. Si t' i zgjidhni syzet e dielli Sipas specialistëve një palë syze të mira dielli, të cilat do të rekomandohet nga mjeku okulist, mund të mbrojnë shumë mirë jo vetëm sytë por edhe lëkurën rreth tyre. Nuk ka rëndësi nëse ngjyra e xhamave është kafe, e zezë ose e gjelbër. E rëndësishme është që të jenë të shënuar mbi to inicialet CE, që do të thotë se mbrojnë nga rrezet e diellit; të jenë të cilësisë së mirë, të kenë pastërti shikimi dhe material të njëllojtë; të mos pengojnë pamjen dhe të mos shkaktojnë deformime. Mendoni mirë para se të blini Mundet që xhamat shumëngjyrësh të syzeve të diellit të jenë "in" por më mirë të mendoheni dy herë para se të përkuleni në tendencat e modës. Arsyeja: Sipas studiuesve britanikë të rrjetit farmaceutik Boots, xhamat shumëngjyrësh jo vetëm mund të dëmtojnë shikimin, por njëkohësisht nuk lejojnë të dalloni disa ngjyra bazë, sikurse të kuqen dhe të gjelbrën (psh. semaforin). Por kriteret kryesore, në bazë të të cilave blejmë syze është modeli, çmimi, ngjyra dhe firma e njohur. Këshilla * Kur i provoni syzet e diellit, shikojeni veten në një pasqyrë të gjatë, ku mund të shihni gjithë siluetën tuaj. Është shumë me rëndësi që t’i përshtatni syzet e juaja të diellit me proporcionet e trupit tuaj dhe jo vetëm me sytë. * Nëse keni mollëza të theksuara, mos i mbuloni me syze të diellit! Ju duhet ta vëni në pah gjithmonë këtë tipar shumë të bukur të fytyrës suaj! * Në shumicën e rasteve, kornizat më të mira për syzet e juaja të diellit duhet të jenë në shpërpjesëtim me formën e fytyrës suaj. Për shembull, nëse keni fytyrë të hollë dhe të zgjatur, ju duhet të provoni korniza ovale ose horizontale për ta shkurtuar fytyrën tuaj dhe për t’i zbutur këndet e fytyrës. * Ngjyra më e popullarizuar dhe më e mirë për lenta të syzeve të diellit është ngjyra e gjelbër në të hirtë. Lentat me ngjyrë të gjelbër në të hirtë e filtrojnë dritën në mënyrë të barabartë dhe e ndryshojnë ngjyrën shumë pak, dhe për këtë arsye janë zgjidhja më e mirë për ditët e ngrohta dhe me diell në plazh ose pranë pishinës. * Lentat me ngjyrë vjollcë, rozë ose të kaltër janë të shkëlqyeshme për efekte të modës, por ka gjasa të mira që këto lenta të përzihen me perceptimin e ngjyrave. Lentat me këto ngjyra mund t’i mbani për raste kur nuk keni nevojë për shikim të përsosur. * Kërkoni syze të cilat bllokojnë së paku 95% të rrezeve ultra vjollcë B (UVB) si dhe 60% të rrezeve ultra vjollcë A (UVA). Kontrolloni etiketën e syzeve të juaja të diellit ose konsultohuni me okulistin tuaj lidhur me përqindjen e mbrojtjes nga dielli të cilën ju ofrojnë lentat e juaja.


Loja Joshës Make-Up Girl. Luaj online falas Loja Joshës Make-Up Girl Online Joshës Make-Up Girl Game Description: Kjo e kuqe pikturuar defiantly, ajo në mënyrë të qartë do të jetë në qendër të vëmendjes, kështu që mos ngurroni të veshin atë sa më shumë të jetë e mundur sfidues. Por në qoftë se ju nuk bëni si një vajzë e tillë mund të ndryshojë hairstyle e saj për një ngjyrë më të relaksuar dhe veshje që ju dëshironi, të gjitha në majë të gishtave tuaj. Kjo e kuqe pikturuar defiantly, ajo në mënyrë të qartë do të jetë në qendër të vëmendjes, kështu që mos ngurroni të veshin atë sa më shumë të jetë e mundur sfidues. © playgame24.com - lojë falas online Joshës Make-Up Girl () Luaj online flash game Joshës Make-Up Girl për të lira.. Mos harroni për ta vlersuar këtë lojë Joshës Make-Up Girl dhe të ndajnë këtë lojë me miqtë tuaj më të mirë.


“Shkodra Sport”, 300 mijë klikime për 8 muaj. E jashtëzakonshme! | SHKODRA SPORT FAQJA E PARE HISTORI “Shkodra Sport”, 300 mijë klikime për 8 muaj. E jashtëzakonshme! Mbi 300 mijë klikime në më pak se 8 muaj. Kjo është faqja online www.shkodrasport.com. Në mos një rekord, për ne është një shifër marramendëse për faktin se arrihet në kaq pak kohë. Kur u hodh ideja në fillim për ta rikthyer faqen www.shkodrasport.com isha ndër të parët që mora lajmin e gëzueshëm. Patjetër që e përqafova më dëshirë këtë ide. Vetëm se kisha disa dyshime që i hodha në diskutim. A do jemi të suksesshëm? A do kthehemi në faktor ndikues ? Sa do lexohemi nga publiku? A do plotësohen pritshmëritë e lexuesve ? Si do jetë raporti i kritikave pozitive me ato negative? A do jetë një faqe voluminoze dhe a do arrijmë ta përballojmë siç duhet ngarkesën? Këtyre pyetjeve e të gjitha dyshimeve të tjera gjithë stafit të www.shkodrasport.com më mirë se askush i keni dhënë përgjigje ju. Pa u bërë 8 muaj ju keni çuar në mbi 300 mijë klikimet në këtë faqe çka fakton thjeshtë dhe qartë për suksesin e arritur. Që në fillim ideja ka qenë për profesionalizëm në raportimin e ngjarjeve sportive në Shkodër, paanshmërinë, saktësinë, informimin e shpejtë e koncizz mbi gjithçka që ndodh me sportet në Shkodër. Qoftë arritjet që na kanë bërë të gjithëve krenarë po ashtu edhe problematikat që nuk na gëzojnë të gjithëve i kemi përcjellë tek ju për të përmbushur misionin tonë e për të mbajtur premtimin që u patëm dhënë në fillim. Mendojmë se tashmë ia kemi arritur e për këtë dëshmitarë ju kemi juve të nderuar lexues që çdo ditë e më shumë shtoni besimin tek faqja online www.shkodrasport.com duke e kthyer në një pikë referimi tuajën për informimin mbi zhvillimet sportive në Shkodër. Gjatë këtyre 8 muajve kemi ndarë me ju gjithçka duke mos ju fshehur asgjë, si e vetmja mënyrë për të qenë të suksesshëm, e këtë gjë do e bëjmë edhe në vazhdim. Nuk do ndalemi sepse e shohim dhe e ndjejmë çdo ditë e më tepër që sportet në Shkodër kanë nevojë për njohjen e vërtetë të kontributeve, shpalosjen e sukseseve, mbështetjen e të rinjve, kujtimin nostalgjik të brezave, përcjelljen e emocioneve, publikimin e problematikave, shënjimin e ngjarjeve e fiksimin e gjithçkaje që ka të bëjë me sportin në Shkodër. Ne jemi të vetdijshëm që kemi dhënë maksimumin dhe për këtë përmes klikimeve tuaja të konsiderueshme në çdo moment kemi marrë një sinjal të qartë i cili na bën që të vazhdojmë në këtë rrugë pa u ndalur, përkundrazi. Më shumë se asnjëherë Shkodra, pikënisja e shumë sporteve në Shqipëri ka nevojë për një dritare të tillë ku secili mund të shprehet lirshëm duke dhënë mendimin e tij për ato çka sheh e çka dëgjon në lidhje më sportin shkodran. Miq, natyrisht që nganjëherë dikuj nuk i ka pëlqyer diçka por të jeni të bindur se ky nuk është problemi ynë. Ne e dimë që në çdo moment jemi treguar profesionistë dhe çdo që është shkruar, padyshim që ka patur një qëllim të vetëm, përmirësimin e situatave apo zgjidhjen e problemeve. Do vazhdojmë të luftojmë fort në rrugën që kemi nisur për të shërbyer për sportet e mrekullueshme që ka Shkodra. Për të gjithë ata sportistë e sportiste, trajnerë e trajnere, specialistë e specialiste që kontribuojnë për të lartësuar emrin e Shkodrës edhe pse shpesh herë për të mos thënë çdo herë ajo që marrin është vetëm mbështetje morale e qytetarëve të një qyteti si Shkodra. Në emër të stafit të gazetës online www.shkodrasport.com falenderimi është për të gjithë ju që na keni besuar, na kemi mbështetur, na keni dhënë kurajo dhe aprovimin unanim për mos ta ndalur vrullin e punës tonë. Sinqerisht shumë fuqishëm ju themi : FALEMINDERIT ! Artikulli paraprakA duhet hequr 9-ta e Sinanit? Artikulli tjetërVioresin Sinani e mbyll. Faleminderit Vllazni për emrin që më dhe


'Grushti i shtetit' në Moskë, shpërbërja e BRSS dhe prapaskenat e Jelcinit ndaj Gorbaçovit - Shqiptarja.com E mërkurë 5 Gusht 2020 - Përditësimi i fundit 09:16 Policia: Arrestohet R.D., 53 vjeç, banues në Stërmnicë, Tetovë Qafë Thanë, arrestohen me qëllim ekstradimi dy shtetas maqedonas Më 1 dhjetor 1991 populli ukrainas, me 90% të votave, u shpreh për pavarësinë e plotë të Ukrainës. Më 8 dhjetor, tri republikat themeluese të shtetit federativ njoftonin se BRSS-ja, si subjekt i ligjit ndërkombëtar dhe si realitet gjeopolitik, pushoi së ekzistuari. 22 Gusht 2019, 07:21 | Përditesimi i fundit: 22 Gusht 2019, 13:05 2019-08-22 07:29:32 (Vijon nga numri i kaluar i Shqiptarja.com) Në shtator të vitit 1991 u mblodh kongresi i deputetëve të popullit, në të cilin do të diskutohej për të ardhmen e shtetit federativ. Në kongres, Gorbaçovi, Jelcini e liderë të tjerë të organeve qendrore u gjendën përballë tendencave centrifugale të republikave të veçanta dhe nuk u arrit ndonjë përfundim për konstituimin e shtetit të ardhshëm. Më 15 nëntor 1991, traktati i shtetit konfederativ, i projektuar nga reformistët gorbaçovianë ishte gati për diskutim, por këtë dokument e sigluan vetëm shtatë republika. Më 1 dhjetor 1991 populli ukrainas, me 90% të votave, u shpreh për pavarësinë e plotë të Ukrainës. Republika dëshironte që të zhvillohej si shtet i pavarur dhe të mënjanonte plotësisht çdo element të tutelës historike ruse. Pa Ukrainën në kushtet e atëhershme as që mund të kuptohej shteti federal. Në Republikën Federative Ruse u forcuan prirjet e organeve qendrore për ta konsideruar veten si vazhduese të institucioneve të mëparshme federative sovjetike. Më 22 nëntor 1991 parlamenti rus transferoi te Banka e Rusisë të gjithë bazën materiale dhe teknike të Bankës së Shtetit Sovjetik. Dukej që moto e ditës u bë të shpëtohej çfarë të mundej. Presidenti Jelcin, prapa krahëve të Gorbaçovit, mbante kontakte me liderin ukrainas Kravçuk dhe me liderin bjellorus Shushkevic. Më 8 dhjetor, tre presidentët e republikave më të rëndësishme (Rusisë, Ukrainës, Bjellorusisë) shpallën deklaratën e Minskut. Në përputhje me këtë dokument, tri republikat themeluese të shtetit federativ njoftonin se BRSS-ja, si subjekt i ligjit ndërkombëtar dhe si realitet gjeopolitik, pushoi së ekzistuari. Tri republikat vendosën që të krijonin më vonë Bashkësinë e Shteteve të Pavarura, që do t’i shëmbëllente Komonuelthit britanik. Bashkësia u shpall më 21 dhjetor 1991 pas mbledhjes së përfaqësuesve të 11 republikave të pavarura. Gjithashtu federata ruse zuri vendin e BRSS-së në Këshillin e Sigurimit të OKB-së. Ambasadori rus për Report Tv: Marrëdhëniet Moskë-Tiranë, jo në ditët më të mira Më 24 dhjetor M. Gorbaçovi shpalli dorëheqjen e tij si President i BRSS-së. I braktisur nga të gjithë bashkëpunëtorët e mëparshëm, Gorbaçovi lexoi para kamerave deklaratën e dorëheqjes, ku pranonte se “si pasojë e situatës së krijuar me formimin e Bashkësisë së Shteteve të Pavarura, unë ndërpres veprimtarinë time në postin e Presidentit të BRSS-së”. Pas kësaj, në kullën e Kremlinit u ul flamuri i kuq i shtetit sovjetik dhe u ngrit flamuri tradicional rus tringjyrësh (i bardhë, blu, i kuq). Kështu, de jure dhe de facto mori fund periudha e historisë sovjetike. Fundi zyrtar ishte parashikuar më 31 dhjetor 1991, por Jelcini dhe pasuesit e tij e përshpejtuan edhe këtë akt. Në datën 26 dhjetor, në fund të një mbledhjeje të Sovjetit Suprem të BRSS-së, që zgjati vetëm 40 minuta dhe ku morën pjesë vetëm 30 deputetë nga 542, u pranua zyrtarisht akti për fundin e BRSS-së. Shkatërrimi i shtetit federal sovjetik i dha fund historisë treshekullore dhe e ktheu vendin në përmasat dhe në pozitën ndërkombëtare që kishte në kohën e Pjetrit të Madh (1672-1725). Shpërbërja e Bashkimit Sovjetik më 25 dhjetor 1991, shënoi fundin e një eksperimenti të jashtëzakonshëm politik, që u shtri thuajse gjatë gjithë shek. XX. Mori fund një ndër metamitet më të fuqishme të shek. XX. Në këtë mënyrë, sikurse pohon I. Brzezhinskij në veprën “Shansi i fundit i Amerikës”, flamujt e kuq të ulur në kullat e Kremlinit, lëshuan sinjalin jo vetëm të shpërbërjes së Bashkimit Sovjetik, por edhe të spazmave të fundit të një ideologjie perverse, që kishte kërkuar të arrinte dominimin global. Ky akt, që ishte dhe një ndër aktet më themelore të shek. XX, kishte domethënie shumëplanëshe. Në qoftë se në fushën teorike u bë evidente zbehja, stanjacioni dhe në fund falimentimi i alternativës së socializmit totalitar, posaçërisht në fushën ekonomike modeli i ekonomisë socialiste me drejtim të unifikuar nuk e përballoi dot konkurencën me ekonominë e lirë të tregut. Në fushën ndërkombëtare shpërbërja e BS-së i dha fund “luftës së ftohtë” dhe krijoi mundësi për zgjerimin dhe thellimin e proceseve të integrimit evropian sipas parimeve të Atlantikut. Në këtë mënyrë komunizmi sovjetik, sikurse ka pohuar F. Furie, vdes nga një dekompozim i brendshëm, ku Gorbaçovi ishte përshpejtuesi ndërsa B. Jelcini u bë likuiduesi i tij. Dikur, krijuesi i komunizmit shkencor Karl Marks, kishte theksuar se deri tani filozofët, në mënyra të ndryshme, e kanë shpjeguar botën por puna është ta ndryshosh atë. Gorbaçovi donte ta ndryshonte shoqërinë sovjetike, por nuk diti si ta ndryshonte komunizmin sovjetik. Perestrojka dhe glasnosti dështuan dhe bashkë me ta edhe komunizmi sovjetik. Kriza në shoqërinë sovjetike filloi si krizë ideologjike dhe u zhvillua si krizë shtetërore dhe ekonomike. Shpërbërja e bllokut lindor, kthesa e madhe bashkimi i Gjermanisë Shpërbërja e bllokut lindor krijoi mundësi të ripërtërihej sistemi demokratik në Evropën Lindore dhe të fillonte procesi i kalimit nga ekonomia e planifikuar socialiste në ekonominë e tregut. Sidomos moment kthese ishte bashkimi i Gjermanisë në vitin 1990. Të gjitha këto krijuan mundësi që Tregu i Përbashkët të shtrihej në Evropën Lindore dhe në vitin 1992 të krijohej Bashkimi Evropian. Në kuadrin e zhvillimeve politike dhe të transicionit ngjarjet e vitit 1991, e sidomos grushti i shtetit, japin shkas për interpretime nga më të larmishmet. Qëndrimi që mbajtën ndaj grushtit të shtetit forcat apo grupet e ndryshme, shpreh në vetvete gjendjen e transicionit, ku jo të gjithë ishin të qartë se ç’ndodhte dhe cila ishte perspektiva. Kështu, me gjithë ecurinë e proceseve demokratike dhe glasnostit, shtypi foli shumë pak ose më mirë, qëndroi i heshtur ndaj puçistëve. Veç kësaj, kur struktura të shtetit dhe një pjesë e udhëheqjes së lartë të partisë organizuan grushtin, përse nuk reaguan struktura të tilla të rëndësishme të shtetit, si Sovjeti Suprem dhe organe të tjera, kur shihnin se presidenti izolohej dhe shkelej kushtetutshmëria. Kjo donte të thoshte se procesi i demokratizimit kishte mjaft dobësi. Është e vërtetë që në Moskë demokratët me në krye B. Jelcinin reaguan, por shoqëria duhet parë siç ishte në atë periudhë. Vetë lideri komunist M. Gorbaçov, ishte një figurë kontradiktore me qëndrime të dyzuara, herë liberale e herë konservatore. Në Rusi nuk kishte as ide të qëndrueshme dhe as institucione demokratike. Për sa kohë nuk ekzistojnë këta dy faktorë, prirjet autoritariste e diktatoriale janë dukuri të mundshme në jetën politike të çdo vendi. Në Rusi kishte rëndësi të veçantë qëndrimi i nomenklaturës partiake e shtetërore pasi në vend nuk kishte parti opozitare me një program të qartë reformist. Në këto rrethana merrte theks të veçantë qëndrimi i funksionarëve shtetërorë, të cilët pasi panë rënien e Gorbaçovit përgjithësisht u hodhën në krahët e Jelcinit. Ata nuk ishin as demokratë dhe as liberalë, por në çdo rrethanë synonin të mbronin interesat e tyre në kushtet e transicionit politik dhe ekonomik. Nomenklatura synonte tipin e reformave që do të njihnin dhe respektonin interesat e saj. Për më tepër në ngjarjet e grushtit të shtetit ka ende elementë të errët për ecurinë e ngjarjeve. Qysh në ditët e para është folur se izolimi i Gorbaçovit, krijimi i Komitetit të Jashtëzakonshëm, si edhe shpallja e Janjajevit president, kanë qenë një skenar i përpunuar nga vetë Gorbaçovi. Ishte llogaritur që në rast se puçistët do të kishin sukses, do të ndalohej zhvillimi i mëtejshëm i proceseve demokratike, në rastin e kundërt Gorbaçovi do të dilte si viktimë dhe do të mbetej përsëri kryetar shteti. Është e paqartë se çfarë kërkonte delegacioni i Komitetit të Jashtëzakonshëm në bisedimet e Krimesë me Gorbaçovin, kur e kishte shkarkuar atë nga funksionet e larta shtetërore. E ardhmja do të hedhë dritë mbi këto momente. Gjithsesi rrjedha e ngjarjeve ishte e tillë që konservatorët dështuan dhe proceset demokratike ishin të pandalshme. Grushti i shtetit nuk mund të zgjidhte asnjë nga problemet që kishte shteti dhe ekonomia sovjetike. Jo vetëm që nuk u ruajt qoftë edhe formalisht uniteti, por lindën 15 shtete të pavarura. Një vlerësim disi të veçantë ka për ngjarjet e gushtit 1991 studiuesi amerikan Nichollas Riasanovsky në veprën “Historia e Rusisë”. Sipas tij nuk ishte fjala për një grusht shteti, por për një manovër autoritare që do të zgjidhte me rrugën e forcës konfliktin që kishte paralizuar prej kohësh rrethet e larta të shtetit sovjetik. Sipas Riasanovskyt puçistët nuk kërkonin që të fitonin pushtet, por ta ushtronin atë pasi zyrtarisht ishin titullarë të tij. Kjo u duk edhe në strategjinë që u ndoq. Duke parë evolucionin e situatës sovjetike në vitet e fundit, burokracia partiake, shtetërore dhe ushtarake kishte krijuar bindjen se në Moskë kishte dy pushtete: a) pushteti i Komitetit të Jashtëzakonshëm dhe b) pushteti i Presidentit Jelcin dhe i pasuesve të tij në Federatën Ruse. Mungesa e M. Gorbaçovit gjoja për arsye shëndetësore, i dha pësore, i dha përparësi mendimit për të vepruar me prudencë. Manifestimet e mëdha në Moskë, Leningrad etj., përcaktuan që burokracia konservatore t’i jepte fund manovrave autoritare. Në fakt, fundi i Bashkimit Sovjetik mund të siglohej qysh në momentin kur Jelcini ndaloi veprimtarinë e Partisë Komuniste. (Vijon në numrin e ardhshëm) /Përgatiti për botim Dhurata Hamzai/ Vota total: 510 Premtimi i Ali Pashë Gucisë ndaj ulqinakëve në 1880: Rezistoni, do ju ndihmojmë 2 Gusht, 09:51 Dëshmia e 109-vjeçarit që u shua dje në Shkodër: Si u hodha dy herë me parashutë nga CIA...(Intervista e fundit) 2 Gusht, 07:48 Zbulohet dosja sekrete për Ramiz Alinë, çfarë shkruanin sigurimsat për Viktor Zhustin, piktorët, muzikantët dhe shkrimtarët 1 Gusht, 08:17 Arratisja e bujshme e ’89-ës/ Raporti sekret për Ramiz Alinë: Dilni ju çuna shikoni Evropë me sy, në Brindizi do shohim televizor pa antenë 19 Korrik, 11:15 Arratisja e bujshme në ’89-ën/ Si u la i lirë 'kapiteni i 'Dukati'-it nga gjykata italiane, jehona dhe furtuna në Shqipëri 18 Korrik, 10:40 Lezhë/ Në kërkim ndërkombëtar për trafik droge, arrestohet 51-vjeçari! Do ekstradohet në Itali (EMRI) 5 Gusht, 09:16 Rrëshqitje dherash në disa fshatra në Tepelenë, bllokohen rrugët! Pa energji disa të tjera Berat/ 23-vjeçari përplas me makinë 7-vjeçarin! Fëmija sillet me urgjencë te Trauma! Në kërkim shoferi Shiu në Fier fik zjarrin në Seman


text: Martin Camaj (Telum, 13 korrik 1925 - Mynih, 12 mars 1992) ka qenë shkrimtar, akademik dhe albanolog shqiptar. Biografia U lind më 13 korrik 1925 në Telume të Temalit të Dukagjinit, i biri i Kolës dhe Terezës nga Shllaku, i treti ndër shtatë fëmijë. Vendlindja e tij është "... në një vis të egër, ‘ku s’ka shkelë kurrë kamba e kalit’, kaq i thyeshëm ashtë ky vend”, sipas vetë Martinit. Në vendlindje kaloi dhjetë vitet e para të jetës së tij. Nis të fitojë në mënyrë autodidakte njohuritë e para në shkrim e lexim shqip dhe matematikë. Kjo gjë do t'i binte në sy ish-pagëzuesit P. David Pepës OFM, duke e nxitur të ndërmjetësojë pranë instancave eprore në Shkodër që të ndërmerrnin përpjekje për arsimimin dhe përgatitjen - pse jo - për meshtari. Në vitin 1935 vendoset përfundimisht në Shkodër dhe filloi dhe ndoqi arsimin në Kolegjin Saverian, ku kaloi edhe tuberkulozin. Rektor i kolegjit atbotë qe Atë Giuseppe Valentini SJ, prej të cilit mësojmë se arsimin fillor 5 vjeçar e kishte përfunduar në 4 vjet. Pesë vitet në vijim ai ndoqi rregullisht gjimnazin, gjë që i dha të drejtën për të vijuar studimet në liceun klasik të kolegjit. I ati vdes pak vite pasi Martini i vogël u fut në Kolegjë. Studimet detyrohet t'i ndërpresë në vitin e tretë, më 1946 - mbas mbylljes së instituteve fetare të Shkodrës. Themeloi në Prekal shkollën ku veproi si mësues i vetëm deri më 1948. Camaj merrte pjesë në rezistencën kundër partizanëve komunistë me çetën e kap. Gjon Destanishtës dhe në gusht qe i detyruar me jetue në ilegalitet deri sa ia arriti me ikë në Jugosllavi bashkë me Atë Daniel Gjeçajn OFM dhe grupin e përbërë prej 36 vetësh. Kështu nuk pati më rast të kontaktojë me familjen, një vëlla i tij bëri 30 vjet burg. Kryen për tre muaj një kurs intensiv për mësuesinë në Pejë (1 korrik - 30 shtator 1949), mandej punon një vit (1949-'50) mësues në Tuz në shkollën "Mahmut Lekiq". Viti 1950 e gjen Martinin në Beograd ku u regjistrua në universitetin e kryeqytetit jugosllav. Diplomohet pas pesë vitesh më 20 korrik 1955 duke dhënë provim diplome në degën e filologjisë romane me fusha kryesore gjuhë dhe letërsi italiane. Në qershor 1951 martohet në fillim ne bashki, mandej ne kishën ortodokse e më pas atë katolike me mësuesen Nina Bogdanoviç. Pas mbylljes së studimeve në Beograd, Camaj përgatitet për formimin pasuniversitar në albanologji pranë fakultetit filozofik të Universitetit të Sarajevës, i udhëhequr nga albanologu prof. Henrik Bariç - kryetar i Institutit Albanologjik në Sarajevë. Në bashkëpunim me të dhe me mentorin e dytë prof. Rikard Kuzhmiç vendos të promovojë në filologji duke përzgjedhur si temë doktorate "Gjuha e Gjon Buzukut". Kërkesa përkatëse e mentorëve të tij miratohet prej këshillit shkencor të atij fakultet në mbledhjen që u mbajt më 16 shkurt 1956. Po atë vit, duke parë shëndetin në rënie të profesorit dhe gjendjen e rënduar në Republikën Federale, vajti në Itali (të paktën qysh më 20 shtator të '56s), ku e shoqja nga sëmundja detyrohet të heqë një veshkë. I ndihmuar nga Ernest Koliqi dhe profesorë të vjetër të kolegjit jezuit P. Luigi Rosa dhe P. Zef Valentini, asokohe drejtues i Institutit të Studimeve Shqiptare, si dhe kryetar i Katedrës së Gjuhës dhe të Letërsisë Shqipe pranë Universitetit të Romës, pasi i njihen studimet e kryera ne Universitetin e Beogradit, regjistrohet në vitin e tretë studimor në Fakultetin e Letërsisë dhe të Filozofisë të atij universiteti. Këtu studion letërsi latine, italiane, filologji romane e sllave, si dhe gjuhë e let. shqipe, ndërkohë pati rastin të ndjekë leksione nga Giuseppe Ungaretti dhe të njohë prej së afërmi poezinë e tij. Nën mentoratin e Koliqit, më 15 mars 1960, mbron me vlerësime maksimale pranë Universitetit te Romës, tezën e doktoraturës mbi Mesharin e Gjon Buzukut, e cila u botua po atë vit si botim i revistes “Shêjzat” (që e redaktonte tash tre vite dhe do ta bënte deri më 1971) nën titullin: Il Mesale di Gjon Buzuku. Contributi linguistici allo studio della genesi. Gjatë periudhës së studimeve Camaj iu perkushtua veçanërisht kërkimeve shkencore në terren në fshatrat e ngulimeve arbereshe. Qysh më 1959 Koliqi i mundësoi të punojë si lektor pranë Universitetit në Romë, gjë që zgjati deri nga fundi i vitit 1960. Kërkimet akademike të Camajt u përqendruan në gjuhen shqipe dhe dialektet, në veçanti në gjuhën e arbëreshëve të Italisë jugore. Në Romë ndjek rrethet letrare të këtij qyteti, ku njihet edhe me autorët emigrantë nga vende të ndryshme lindore, rusë, rumunë dhe sidomos me poetë baltikë. Ishin të gjithë anëtarë të një PEN-klubi me qendër në Londër. Në dhjetorin e 1960s vendoset në Mynih të Gjermanisë me një bursë dhjetëmujore të akorduar prej fondacionit gjerman DAAD (= Shërbimi Gjerman për Shkëmbimin Akademik) për të cilën hyn dorëzanë me rekomandimin e vet etnologu dhe folkloristi Alois Schmaus, që drejtonte atëkohë Seminarin e Sllavistikës pranë Univ. Ludwig-Maximilian. Camaj përzgjedh si vend studimi Seminarin e Gjuhësisë me synimin që të përvetësojë metodat e studimit gjuhësor historiko-krahasues. Për përfundimin me sukses të kësaj ndërmarrjeje Camaj mbështetet për disa vjet me radhë nga fondacioni i DFG-së (Shoqata e Kërkimit Shkencor Gjerman), i cili i akordon një bursë kërkimore për të mbrojtur gradën e habilitacionit. Këtë gradë e fiton më dt. 21 janar 1965 me venia legendi (leje mësimdhënieje në universitet) në albanologji duke fituar në të njëjtën kohë edhe të drejtën për të qenë Privatdozent, përvojë që e kishte ushtruar si lektor vullnetar për realizimin e programit universitar duke dhënë kurse hyrëse të gjuhës shqipes qysh prej semestrit të dimrit në vitin akademik 1961/'62. E shoqja, Nina, e cila jepte gjuhë ruse në "Bocconi" të Milanos si asistente në vitin akademik 1961-62 shkon pranë Martinit më 1962 ku ajo do të punojë për pak vite pranë "München American Elementary School" si mësuese dhe bibliotekare. Në vitin 1964 Nina hyn në Urdhnin e Tretë Françeskan duke marrë emrin Motër Elizabeta. Ndarja përfundimtare me Martinin ndodh në vitin 1968, dhe mbas kësaj date Nina kthehet në Milano ku do të jetojë deri në nandor të vitit 1987. Prej 1965 deri në 1971 qenë vitet vendimtare për konsolidimin e vatrës albanologjike duke e vështruar si fushë komplekse të kërkimit shkencor. Më 1969 martohet me Erikën, me të cilën nuk do kishte fëmijë. Më 16 korrik 1971 merr emërimin si profesor joordinar në albanologji, ndërsa më 14 shtator 1978 emërohet ordinar me marrëdhënie punësimi të përhershëm. Më 30 shtator 1990 lirohet nga detyra si profesor i emerituar. Jetoi në Lenggries, vend që i kujtonte trojet ku kishte lindur. Ndërrioi jetë më 12 mars të vitit 1992 në Mynih. Vepra Është përfshirë thuajse në të gjitha antologjitë dhe veprat ku flitet për shkrimtarët shqiptarë. Kërkimet akademike të Camajt u përqëndruan në gjuhën shqipe dhe dialektet, në veçanti të atyre në Italinë jugore. Veprimtaria e tij letrare në harkun 45 vjeçar ka disa shkallë zhvillimi. Ai e nisi me poezinë, zhanër mbas të cilit i mbeti besnik gjithë jetën, kurse gjatë viteve të fundit u përqendrua shumë tek proza. Martin Camaj e nisi veprimtarinë e tij poetike me dy përmbledhjet e para që i botoi ne Kosovë: “Një fyell ndër male” dhe “Kanga e vërrinit”. Vëllimi i tij i parë me varg klasik "Nji fyell ndër male", Prishtinë 1953, dhe "Kânga e vërrinit", Prishtinë 1954, u frymëzuan nga banorët e zonave ku lindi, malësorët e veriut, mbas të cilëve qëndroj shumë i afërt shpirtërisht edhe mbas shumë e shumë viteve në mërgim dhe pamundësia për t'u kthyer. Këto u ndoqën nga "Djella", Romë 1958, një novelë me disa vargje mbi dashurinë e një mësuesi me një vajzë të re. Përmbledhja e poezive "Legjenda", Romë 1964 dhe "Lirika mes dy moteve", Munich 1967, kishte disa poezi nga "Kânga e vërrinit", që u ribotuan në "Poezi" 1953-1967, Munich 1981. Vargu i pjekur i Camajt reflekton ndikimin e lëvizjes hermetike të poetit italian Giuseppe Ungaretti. Karakteret metaforike dhe simbolike të gjuhës së tij rriten me kohën, siç ndodh edhe me rangun e temave poetike të tij. Një përzgjedhje e poezive të tij e përkthyer në Anglisht nga Leonard Fox në vëllimet "Selected Poetry", New York 1990 (Poezi të zgjedhura), dhe "Palimpsest", Munich & New York 1991. Referime Dramaturgë shqiptarë Lindje 1925 Vdekje 1992 Novelistë shqiptarë Folkloristë shqiptarë Albanologë shqiptarë Akademikë shqiptarë Gjuhëtarë shqiptarë Njerëz nga Dukagjini Poetë shqiptarë Nxënës të Kolegjit Saverian Absolventët e Universitetit të Beogradit Profesorë të Universitetit të Mynihut


Në fund, autorët e letrës i kërkojnë presidentit të sqarojë rolin e Podesta-s në këtë që ai vetë e ka quajtur si “pranvera katolike”, se çfarë roli ka patur George Soros dhe nëse administrata Obama ka patur ndonjë kontakt me atë që është quajtur si “mafia e San Gallo” apo thënë ndryshe “konsensusi mes kardinalëve dhe peshkopëve (Carlo Maria Martini, Adriaan Van Luyn, Ëalter Kasper dhe Karl Lehman, Achille Silvestrini e Basil Hume) që në vitin 2005 kishte zbuluar tek Bergoglio papën perfekt për reformën e Kishës në sensin progresist.


Nisëm të debatonim. Ajo me kërkonte llogari përse nuk punoja.


Vendet ku vishet Ihrami per Haxh - Ardhmeria Online Abdullah ibnu Abasi (Allahu qoftë i kënaqur me të) thotë: Profeti (a.s) përcaktoi Dhul Hulejfen për banorët e Medinës, El Xhuhfen për banorët e Shamit, Karnul Menazil për banorët e Nexhdit dhe Jelemlemin për banorët e Jemenit. Pastaj ai (a.s) tha: “Këto vende të përcaktuara janë për banorët e vendeve respektive. Ai i cili dëshiron të kryejë Haxhin apo Umren, por që nuk është prej banorëve të këtyre vendeve, atëherë duhet të bëjë nijetin (për Haxh ose Umre) tek vendpërcaktimi ku është. Ndërsa ai i cili është banor i një vendi, që është më afër Mekes sesa vendbanimeve të përcaktuara, atëherë e bën nijetin (për Haxh ose Umre) aty ku fillon udhëtimin. Sakaq për banorët e Mekes vendpërcaktimi i tyre është Meka”.[1] Përcaktoi: këto vende i përcaktoi në Haxhin e Lamtumirës Dhul Hulejfe: Një vend i njohur që ndodhet ndërmjet Mekes dhe Medines. Ky vend është shumë më afër Medines. Ai është rreth 13 kilometra larg nga xhamia e profetit (a.s) dhe më tepër se 400 kilometra nga Meka. Në ditët e sotme ai njihet me emrin “Abaru Alij” Ky është vendpërcaktimi më i largët nga Meka. Shami: Emër krahine që përfshin katër shtete: Jordaninë, Sirinë, Libanin dhe Palestinën. El Xhuhfe: Ndodhet rreth 180 km larg Mekes. Ndryshe quhet edhe “El mekabir” prandaj për këtë arsye njerëzit veshin rrobën e Ihramit në vendin e quajtur “Rabig” Nexhd: Emër krahine në Arabinë Saudite, në një lartësi nga 700 deri në 1500 metra mbi nivelin e detit. Karnul Menazil: është në veri të qytetit të Taifit, rreth 55 km nga Taifi dhe 75km nga Meka. Ky është vendpërcaktimi më i afërt nga Meka. Në ditët e sotme quhet “Es Sejlul Kebir” Jelemlem: është në Jug të Mekes rreth 95 km larg saj. Në ditët e sotme njihet me emrin “Es Sa’dije” Qabja e madhëruar zë një pozitë të lartë në mesin e myslimanëve. Pikërisht, për këtë arsye përpara se haxhiu të hyjë në Qabe, janë përcaktuar disa vende. Ai i cili dëshiron të kryejë Haxhin apo Umren, nuk mund t’i kalojë këto vende pa veshur rrobën e Ihramit. Është mëshirë prej Allahut të Lartësuar ndaj robërve të Tij, që ka përcaktuar vende të ndryshme, duke ia bërë atyre sa më të lehtë dhe duke ia larguar vështirësinë. Në këtë hadith, Abdullah ibnu Abasi na lajmëron, se profeti (a.s) ka përcaktuar vendpërcaktime për banorët e çdo vendi të cilët hyjnë në Meke dhe dëshirojnë të kryejnë Haxhin apo Umren. Këto vendpërcaktime janë pesë, katër janë përdorur në këtë hadith ndërsa një tjetër është përcaktuar në kohën e Umerit (r.a) Këto vendpërcaktime janë: 1 – Dhul Hulejfe: që është për banorët e Medines 2 – El Xhuhfe: që është për banorët e Shamit 3 – Karnul Menazil: që është për banorët e Nexhdit 4 – Jelemlem: që është për banorët e Jemenit 5 – Dhatu Irkin: që është për banorët e Irakut Duke qenë se një pjesë e madhe e haxhinjve zbresin në aeroportin e qytetit të Xhides, disa juristë myslimanë kanë thënë, se qyteti i Xhides konsiderohet si një vendpërcaktim i gjashtë. Por një mendim i tillë është gabim sepse: - Nuk ka asnjë argument rreth kësaj fetvaje, qoftë nga Kurani qoftë nga Tradita Profetike. - Duke qenë se ai i cili udhëton me aeroplan apo me anije, i kalon vendpërcaktimet e përcaktuara nga profeti (a.s) dhe ai nuk e ka veshur rrobën e Ihramit, rrjedhimisht ai nuk ka plotësuar një prej kushteve themelore dhe si pasojë kjo është e papranueshme. Përcaktimi i këtyre vendeve konsiderohet prej argumenteve të profetësisë, sepse në kohën e përcaktimit këto vende akoma nuk ishin islame. Vendpërcaktimi i tyre nga ana e profetit (a.s) tregon, se banorët e këtyre vendeve do të hyjnë në fenë e Allahut dhe jo vetëm kaq, por ata do të kryejnë ritualin e Haxhit apo të Umres. Feja Islame është një fe mjaft e lehtë. Ashtu siç lehtësimi i kësaj feje manifestohet në të gjithë rregullat dhe dispozitat fetare, po ashtu lehtësimi vërehet edhe në këtë hadith profetik, që flet për vendpërcaktimet. Lehtësimi i Parë: Feja nuk ka përcaktuar vetëm një vend, sepse kjo do të ishte shumë e vështirë për myslimanët, të cilët duhet të kryejnë Haxhin apo Umren dhe do të ishin të detyruar që të vishnin rrobën e Ihramit vetëm në një vend. Feja ka përcaktuar një vend për banorët e çdo vendi. Ky vend është rrugës nga kalojnë këta banorë. Lehtësimi i Dytë: Nëse ndodh që dikush i cili dëshiron të kryejë Haxhin apo Umren e vesh rrobën e Ihramit në një prej këtyre vendpërcaktimeve, ndërkohë që ai i përket një vendpërcaktimi tjetër, atëherë ai nuk detyrohet që të shkojë dhe të veshë rrobën e Ihramit në vendpërcaktimin e tij, por mjafton që të veshë rrobën e Ihramit nga vendpërcaktimi nga ku hyn edhe nëse nuk është vendpërcaktimi i vendit të tij. Lehtësimi i Tretë: Ai i cili banon më pranë Mekes sesa këtyre vendpërcaktimeve, e vesh rrobën e Ihramit në vendin ku është dhe nuk e ka për detyrë që të shkojë deri tek vendpërcaktimi më i afërt. Madje ai që është banor i Mekes e vesh rrobën e ihramit në Meke. 1 – Sqarimi me imtësi i vendpërcaktimeve për atë të cilin dëshiron të kryejë Haxhin apo Umren. 2 – Ai i cili nuk dëshiron të kryejë Haxhin apo Umren, nuk e ka për detyrë që të veshë Ihramin në këto vendpërcaktime. 3 – Vlera e Mekes, Qabes dhe ritualit të Haxhit, sepse haxhiu nuk mund t’i kalojë vendpërcaktimet pa marrë gusul (pa qenë i pastër) dhe pa veshur rrobën e Ihramit. 4 – Rregullat dhe dispozitat fetare janë të lehta. 5 – Bujaria dhe Mëshira e Allahut ndaj robërve të Tij që manifestohet në vendpërcaktimet e ndryshme.


text: Kancelarja gjermane, Angela Merkel ka arritur në Londër për të zhvilluar bisedime me kryeministrin e Britanisë së Madhe, David Cameron, lidhur me një mosmarrëveshje për buxhetin 7 vjeçar të radhës së Bashkimit Evropian. Cameron ka kërcënuar ta përdorë veton për buxhetin e BE-së për vitet 2014-2020, i cili është propozuar të jetë 1 trilion euro, sepse, sipas tij, buxheti bën thirrje për rritje në shpenzime. Ai tha se dëshiron shkurtime të atij buxheti, apo të paktën që të ngrihet në nivelet aktuale. Para takimit të saj në Londër, Merkel tha se nuk mund ta paramendojë Bashkimin Evropian pa Britaninë e Madhe si anëtare. Ajo tha se Bashkimi Evropian nuk e ka përdorur gjithmonë buxhetin e vet me “efikasitetin më të madh”, por tha se shpreson që ai të përdoret më mirë në të ardhmen.


Enada At’Nikolla prezanton 8 aromat e reja të parfumeve të saj! – Revista Bordo Enada At’Nikolla prezanton 8 aromat e reja të parfumeve të saj! 12/02/2018 14:03 13/02/2018 Sipas studimeve, një parfum tregon shumë për personalitetin e një njeriu. Kjo gjë mund të vërtetohet më së miri në ‘takimin e parë’ me një person. Ashtu sikurse ndodh shpesh në raste të tilla, të gjithë përpiqen që të tregojnë më të mirën e tyre, apo të thonë gjërat që duhen thënë dhe jo ato që mendojnë në të vërtetë...por për diçka të jeni të bindur: një parfum nuk gënjen kurrë. Ai tregon shumë për ju, ai bën që të tjerët të kthejnë kokën pas pa thënë ju asnjë fjalë, të tërhiqni vëmendje (edhe në rastet nëse nuk dëshironi), të bëni diferencën nga të tjerët, për këtë arsye na lejoni t’ju japim një lajm të mirë: një linjë e re parfumesh, e vetmja që mban firmë shqiptare, është lancuar në treg. Stilistja e njohur Enada At’Nikolla ka prezantuar 8 parfume të reja, dedikuar femrave, meshkujve, por edhe unisex, me aroma, ngjyra dhe emra të ndryshëm. Të gjithë mund ta gjejnë vete në këtë linjë të re parfumesh...sepse kujtimet mbahen gjallë me aromat. Linjen e plotë me emrat dhe kuptimin e tyre, përbërësit e secilës aromë dhe shumë detaje për këtë risi të ateliesë prestigjoze, krijuesja Enada At’Nikolla i ka tregruar në intervistën e parë eksklizive për këtë risi, në revistën BORDO, edicioni i rradhës të së cilës do të jetë në duart e lexuesve për Shën Valentin! Elvis Pupa, jo më pjesë e Digitalb! 3 mënyra fare të thjeshta, për një lëkurë të butë e plot shkëlqim! Çfarë të gatuani për darkë? Tavë me mëlçi pule ENADA AT'NIKOLLAlinje e re parfumesh Previous ArticleSa të rrezikshëm jemi? Ja renditja për secilën shenjë horoskopiNext ArticlePërse martesat e vona janë më të lumtura se ato të ‘nxituara’?


Përfaqësuesi i OSBE-së për Lirinë e Medias prezanton një analizë të re të ligjeve shqiptare për mediat online, rekomandon përmirësime të mëtejshme VIENË, 23 korrik 2019 – Përfaqësuesi i OSBE-së për Lirinë e Medias, Harlem Désir, i dërgoi Kryeministrit të Republikës së Shqipërisë, Edi Rama, një analizë ligjore të ndryshimeve në Ligjet për Mediat Audiovizive dhe Komunikimet Elektronike në Republikën e Shqipërisë, si dhe në dispozita të tjera të lidhura me rregullimin e materialeve me përmbajtje të ndryshme që shpërndahen nëpërmjet internetit. Kjo analizë ligjore u paraqit në kuadrin e një procesi të gjatë konsultimesh ndërmjet Zyrës së Përfaqësuesit dhe qeverisë në fazën e hartimit të legjislacionit. “E vlerësoj bashkëpunimin konstruktiv me autoritetet, edhe pse nevojiten disa përmirësime të tjera në projektligje. Shpresoj që rekomandimet tona të merren parasysh dhe se gjatë shqyrtimit të projektligjeve në Kuvend do të bëhen modifikime të mëtejshme për të siguruar përputhshmëri më të mirë të legjislacionit të ardhshëm me standardet ndërkombëtare për lirinë e shprehjes dhe lirinë e medias”, tha Përfaqësuesi. Analiza e kryer nga Dr. Joan Barata Mir, ekspert i pavarur për lirinë e medias, është një variant i zgjeruar dhe i përditësuar i analizës ligjore që Zyra e Përfaqësuesit për Lirinë e Medias botoi më 11 korrik. (https://www.osce.org/representative-on-freedom-of-media/425453) “Vërej se ka pasur përmirësime të ndjeshme në krahasim me projektligjet e përgatitura më parë gjatë vitit. Varianti i fundit i projektligjit për mediat audiovizive përmban dispozita të reja që përcaktojnë më mirë dhe më saktësisht objektin dhe fushëveprimin e ligjit dhe përmend nevojën që Autoriteti i Mediave Audiovizive (AMA) të respektojë standardet ndërkombëtare dhe rajonale gjatë miratimit të vendimeve të veta. Është pozitiv fakti që dispozitat problematike në lidhje me regjistrimin e emrave të domain-it dhe bllokimin e përmbajtjes në internet janë hequr dhe se propozimi përfshin një përshtatje specifike të së drejtës për t’u përgjigjur në mjedisin e ri të botimeve elektronike”, tha Désir. Përfaqësuesi e njeh faktin që projektligji nuk i jep kompetencë Këshillit të Ankesave të AMA-s në lidhje me respektimin e normave morale, etike apo profesionale për ofruesit e shërbimeve të botimit elektronik. Veç kësaj, projektligji në fjalë nuk përmban dispozitën e përgjithshme që gjendej në variantet e mëparshme, dispozitë e cila duket se i jepte AMA-s kompetenca të gjera dhe të pakufizuara bllokuese në rastet e “shkeljeve të dispozitave të këtij ligji”, duke i kufizuar ato vetëm në rastet e veprave penale të pornografisë me të mitur, nxitjes së akteve terroriste apo cenimit të sigurisë kombëtare. Në letrën e tij drejtuar Kryeministrit të Republikës së Shqipërisë, Désir theksoi disa çështje të mbetura që ende duhen marrë në konsideratë, duke rekomanduar ndryshimin e tyre gjatë shqyrtimit të projektligjeve në Kuvend. Analiza ligjore propozon, në veçanti, modifikimin e Nenit 132/1 që i jep AMA-s kompetencën për t’i detyruar ofruesit e shërbimeve të botimeve elektronike të botojnë një falje, heqin përmbajtjen apo shtojnë një njoftim pop-up në rastet e shkeljeve të dispozitave, në veçanti sipas Nenit të ri 33/1. Në këtë nen, refererimi ndaj “respektimit të privatësisë dhe dinjitetit të qytetarëve”, i cili është i gjerë, i zgjeron rishtazi fuqitë e AMA-s sa që mund të ndikojnë në lirinë e shprehjes. “AMA ose çdo organ tjetër administrativ ose rregullator nuk duhet të merret me çështjet e shpifjes, të cilat duhet të mbeten kompetencë e gjykatave”, tha Désir. Analiza, po ashtu, sugjeron një formulim të ri për paragrafin 3 të Nenit 132, që përcakton mundësinë “e bllokimit të qasjes në internet”, në rastet kur shërbimet e medias elektronike “mund të favorizojnë” veprat penale të pornografisë me të mitur, nxitjes së akteve terroriste apo cenimit të sigurisë kombëtare. Formulimi i propozuar gjithashtu synon sqarimin e kompetencave të Autoritetit Kombëtar për Certifikimin Elektronik dhe Sigurinë Kibernetike (AKCESK), AMA-s dhe Autoritetit të Komunikimeve Elektronike dhe Postare (AKEP) në këtë fushë. Analiza ligjore shpreh shqetësime rreth kompetencave që i jepen AKEP-it në projektligjin për ndryshime në Ligjin për Komunikimet Elektronike, lidhur me marrjen e masave për mbrojtjen e një game të gjerë interesash, ku përfshihen interesat e vendit, siguria publike, të drejtat themelore dhe çdo dispozitë të përfshirë në sistemin ligjor shqiptar. Këto nocione përkufizohen shumë gjerësisht dhe mund të bien në kundërshtim me standardet ndërkombëtare të sigurisë juridike, proporcionalitetit dhe domosdoshmërisë, si dhe nuk përfshijnë rregulla specifike për të garantuar mbrojtjen e lirisë së shprehjes. Për më tepër, Neni 133 i këtij projektligji vazhdon të parashikojë gjoba me vlerë të lartë monetare që vendosen në raste shkeljesh. “Shpresoj se analiza ligjore që përfshin një numër rekomandimesh do të jetë e dobishme në diskutimet e mëtejshme. Zyra ime do të vazhdojë të angazhohet fuqimisht në këtë proces, i cili duhet të jetë gjithëpërfshirës për çdo palë të interesuar deri në përfundim të tij”, tha Désir në mbyllje. Teksti plotë i analizës ligjore gjendet në adresën: www.osce.org/representative-on-freedom-of-media/426152


Referenca 2902 3 334,93 Lekë Deri në 1 004,80 Lekë Titulli: Rilind mbi petale Origjinali: Rilind mbi petale Autori: Tea Vreko Shtëpia botuese: Botimet Ada Rilind mbi petale Përkundur mbi petale trëndafili,Ngjizur nga pasioni i vesës së mëngjesit,E brishtë si një flutur krahëshkruar,U çorra gjembash në kërcell jete... Yjeve, kurrë s'ju luta,As ndriçim prej tyre mora...Me Hënën ndava lot dhe ëndrra të ngrohta,Nxehtësinë e tyre Diellit mik i përcolla! Më dha si shpërblim petalet dhe vesën,Më fali dashurinë e fëmijëve.Më ftoi si dikur flutur të gëzoj jetën,Përkundur krahë ndriçuar përtej hijeve...


Nuk ju zë gjumi shpejt?!- 5 mënyra shkencore sesi të përmbushim tetë orë gjumë - SCAN 16:02 - 19/06/2019 Gati dy të tretat e të rriturve, në vendet e zhvilluara, dështojnë të përmbushin tetë orë gjumë gjatë natës, të rekomanduara nga Organizata Botërore e Shëndetësisë. Sipas Matthew Walker, neurolog dhe ekspert i gjumit, drejtimi i makinës kur jeni i përgjumur është më i rrezikshëm sesa drejtimi i saj kur jeni në gjendje të dehur. Mungesa e gjumit mund të prekë pjellorinë mashkullore dhe atë femërore. Walker vëren se burrat që flenë për vetëm pesë orë në natë, kanë tendencë të kenë nivele të testosteronit, të ngjashëm me një njeri dhjetë vjet më të madh se ata në moshë. Mungesa e gjumit, gjithashtu rrit rrezikun e prekjes nga sëmundja e kancerit, humbjes së kujtesës, depresionit, ankthit, obezitetit, shqetësimeve të zemrës dhe sëmundjes së Alzheimerit. Më poshtë, ju rendisim pesë ‘truke’ shkencore që do t’ju ndihmojnë të bini shpejt në gjumë dhe të rifitoni ato orë të humbura të gjumit. -Ruajtja e një orari fleksibël të gjumit Walker, vëren se një nga mënyrat më të mira për të trajnuar trupin tuaj, që të bjerë në gjumë më shpejt, është të shkoni në shtrat dhe të zgjoheni në të njëjtën kohë çdo ditë, edhe nëse nuk keni një natë të qetë. Ai rekomandon që të vendosni një alarm për gjumë në telefonin tuaj, një orë përpara se të planifikoni të bini në gjumë. Një tjetër zgjidhje efektive, është që të zhvillohet një rutinë para fjetjes, e cila do t’ju ndihmojë të ndërtoni zakonin e fjetjes më shpejt. Për shembull, ju mund të kryeni ushtrime për frymëmarrjen 5 minuta para se të flini gjumë, ose të lexoni një libër gjatë kohës që jeni shtrirë. Eksperimentoni me rutinat e ndryshme para gjumit për të gjetur se çfarë funksionon më mirë për ju. -Krijo një ambient të errët gjumi Ne jetojmë në një shoqëri që na privon nga errësira të plotë, por na duhet ta ndihmojmë lirimin e melatoninës, një hormon që përcakton kohën e shëndetshme të gjumit tonë. Drita blu nga laptopi apo smartphone juaj mund të mashtrojë trurin tuaj duke menduar se është akoma ditë, edhe pse është pothuajse koha për të fjetur gjumë. Këshilla e Walker, është që të zbehet gjysma e dritave në shtëpinë tuaj dhe të mbyllni të gjitha pajisjet elektronike rreth një orë para se të shkoni në shtrat. -Mbani trupin tuaj të freskët Trupat tanë kërkojnë një rënie të temperaturës, e cila ndikon në nivelin tonë të melatoninës, duke ndihmuar që të na zërë gjumi më shpejt. Nëse zgjoheni, dhe vini re se keni gjetur krahët dhe këmbët jashtë mbulesës tuaj, atëherë kjo është një shenjë që trupi juaj u përpoq të zvogëlojë temperaturën e saj. Temperatura ideale e dhomës së gjumit, mendohet të jetë rreth 20 gradë celcius, duke marrë parasysh shtresat standarde dhe veshjet. Një tjetër mënyrë për të reduktuar temperaturën tuaj bazë dhe t’ju zërë gjumi më shpejt, është të bëni një dush të nxehtë para së të shkoni në shtrat. -Shmangni kafeinën dhe alkoolin pas orës 14:00 Pas rreth 16 orëve të qëndrimit zgjuar, presioni i gjumit i krijuar nga adenozina na shkakton ndjesinë e lodhjes, duke na detyruar të përdorim kafeinë, pasi ajo krijon një efekt të kundërt. Truri juaj është ‘mashtruar’ duke menduar se nuk ka qenë zgjuar për 16 orë, pavarësisht se sa të përgjumur dhe të lodhur ndjeheni. Kjo është për shkak se kafeina bllokon sinjalet e trurit të adenozinës, si dhe udhëzimet e presionit të gjumit në tru. Sa më gjatë bllokojnë adenozinën e kafeinës, aq më i madh është sasia e adenosinës që ngrihet në sistemin tuaj. Kur trupi juaj ngrihet nga kafeina nga sistemi i saj, jo vetëm që ju ktheheni në të njëjtin nivel përgjumjeje para konsumimit të kafeinës, por ju keni përfituar edhe një dozë shtesë të përgjumjes nga adenozina. Jetëgjatësia mesatare e kafeinës është përafërsisht 5-7 orë, prandaj Walker rekomandon që ne të shmangim konsumimin e kafeinës pas orës 14:00. Ai sugjeron gjithashtu, se konsumimi i alkoolit në mbrëmje është i dëmshëm për të pasur një gjumë cilësor. Alkooli shkakton ndërprerje të shumta gjumi gjatë natës, shumica e të cilave nuk arrijmë t’i kujtojmë. -Mos qëndroni në shtrat pasi të zgjoheni Ja një skenar i zakonshëm: Papritur zgjoheni një orë ose dy para alarmit. Ora po kalon. Ju e dini që koha po mbaron, por për ndonjë arsye, jeni të mbushur me ankth sepse nuk mund të flini, dhe nuk jeni të sigurt nëse do të qëndroni në shtrat ose të ngriheni dhe të filloni ditën tuaj. Truri ynë është shumë adaptues, kështu që nëse kalojmë mjaftueshëm kohë në mëngjes në shtrat pasi të zgjoheni, truri mëson të lidhë imazhin e shtratit me qëndrimin zgjuar, në vend që të bjerë në gjumë. Walker, sugjeron meditimin si një zgjidhje për të rënë në gjumë më shpejt, sidomos pas një fluturimi të gjatë. Në veçanti, ushtrimet e frymëmarrjes e qetësojnë mendjen dhe e dobësojnë ngarkesën e sistemit nervor, tipar kryesor i pagjumësisë. Ashtu si me çdo gjë, gjithmonë mund të eksperimentoni dhe të zbuloni se çfarë funksionon më së miri, për ju në bazë të stilit të jetesës dhe rrethanave tuaja.


Një zë krejtësisht i vetëm po përpiqet të dalë prej Burgut të Lipjanit për...